Φτάνει να 'μαστε μαζί - vouliakis.gr\n“Κάθε στοιχείο της κοινωνικής πραγματικότητας εμπεριέχει ένα μέρος ονείρου…\nΗ αισθητική, ως από κοινού βιωμένες στιγμές, ως καταστάσεις όπου εκφράζεται ο ακίνητος χρόνος και η ηδονή της αιώνιας στιγμής, παραπέμπει σε μια άλλη αντίληψη του χρόνου.\nΟ χρόνος δεν είναι πλέον ο χρόνος του αδιάλλακτου και ομοιόμορφου υπολογισμού…\nΠερισσότερο είναι ο χρόνος της διάρκειας, που ποικίλλει ανάλογα με τα πρόσωπα και τις συνομαδώσεις τους.”\nΜε τον “νέο-φυλετισμό” του, ο Michel Maffesoli αναζητεί -πίσω από τα εφήμερα στοιχεία του μεταμοντερνισμού, την απολιτικοποίηση και την έκπτωση των μεγάλων ιδεωδών του παρελθόντος- τις νέες μορφές συλλογικότητας.\nΥποστηρίζει πως, στην εποχή μας, η συλλογικότητα, διαμορφώνεται στο επίπεδο της καθημερινής ζωής και έρχεται στο προσκήνιο μέσα από την επαναδραστηριοποίηση ποικίλων διονυσιακών μορφών έκφρασης ενός λαϊκού ηδονισμού.\n«Με προσέχουν, άρα υπάρχω»\nΠίσω από το εφήμερο και το ευτελές της καθημερινότητας, βλέπει να οργανώνονται καινούργια δίκτυα ατομικής και συλλογικής αλληλεγγύης σαν απάντηση στην εξατομίκευση και την απορρύθμιση των διαδικασιών κοινωνικής ενσωμάτωσης .\nΗ βούληση για τη διατήρηση της κοινωνικής ζωής είναι επίμονη και διαρκής.\nΜόνο που δεν εκφράζεται πια στους κόλπους της οικονομικής και της πολιτικής τάξης των πραγμάτων όπως παλιότερα, αλλά στο επίπεδο της καθημερινότητας, εκεί όπου τα πρόσωπα δρουν στη Σκιά του Διόνυσου: σε γιορτές και θεάματα, στην επαναδραστηριοποίηση αρχαϊκών φαινομένων, στις κάθε φύσης υπερβολές.\nΗ σχέση μας με την τέχνη, η μουσική που ακούμε, τα προγράμματα που παρακολουθούμε στην τηλεόραση, οι ποδοσφαιρικοί αγώνες ή οι συναυλίες που μας κάνουν να γεμίζουμε τα γήπεδα είναι μερικές από τις όψεις αυτού του “νέου” μετα-ορθολογιστικού κοινωνικού συναισθήματος.\nΑναζητούμε την κοινότητα, ζώντας ταυτόχρονα ποικίλες και πολλαπλές μορφές συμμετοχής.\nΚοινότητα, όχι με την κλειστή έννοια ούτε με την έννοια της ταυτότητας, και δίχως διάθεση περιορισμού ή αποκλειστικότητας.\nΜοιραζόμαστε κοινούς και ποικιλόμορφους συναισθηματικούς χώρους. Μπορούμε να συμμετέχουμε ταυτόχρονα σε διαφορετικές κοινότητες, κάθε μορφής.\nΔημιουργώντας αισθητικές καταστάσεις αναζητούμε την ετερονομία.\nΚαταργούμε το απομονωμένο άτομο, προσπαθώντας να δημιουργήσουμε ένα πρόσωπο που συμμετέχει σε μια πολλαπλότητα.\nΠερνάμε, από την αυτονομία του ιδιωτικού, σε ένα δημιουργικό και συνεχές χάος.\nΗ τέχνη δεν διαχωρίζεται από την ύπαρξη.\nΕνσωματώνεται και ολοκληρώνεται μέσα στην καθημερινότητα.\nΜπορούμε να κάνουμε την ίδια τη ζωή μας ένα πραγματικό έργο τέχνης.\nΗ Σκιά του Διόνυσου καταστρέφει ό,τι έχει απομείνει από τον “παλαιό” μοντερνισμό.\nΞεπερνά τον ρασιοναλισμό του Descartes και την ιδέα της ιστορίας ως προόδου.\nΑντιστέκεται στην “κλεισούρα” του ατομικισμού.\nΕπανακαθορίζει την ίδια την έννοια της ελευθερίας: “Δεν υπάρχει ελευθερία με το Ε κεφαλαίο.\nΥπάρχουν διάμεσες ελευθερίες, μικρές δηλαδή ελευθερίες που διακινούνται, διαδίδονται, δεν διεκδικούνται.\nΕλευθερίες αισθητικές και αισθησιακές -όχι απαραίτητα σαφείς ως έννοιες.\nΣαν αυτές που νοιώθουμε στην καθημερινή μας ζωή. ”\nΟ ηδονισμός της περιρρέουσας κατάστασης\nΗ Ηθική είναι ο κλάδος της φιλοσοφίας που ερευνά και μελετά τις πράξεις των ανθρώπων.\nΑναζητεί την ουσία των πράξεων, την αξία τους.\nΗ Ηθική ονομάζει ηδονισμό το σύστημα κατά το οποίο η απόλαυση είναι ο σκοπός της ζωής.\nΓια τον Maffesoli, ο ηδονισμός είναι ένα κοινωνικό φαινόμενο που σε κάποιες ιστορικές περιόδους παραμένει στο περιθώριο της κοινωνικής ζωής, ενώ σε κάποιες άλλες –όπως η δική μας, μεταμοντέρνα εποχή- αποτελεί βασικό άξονα οργάνωσης.\nΚοινωνικός ιστός είναι η ίδια η κοινωνική ζωή που διατηρείται ή ανανεώνεται μέσα από συγκινησιακές καταστάσεις.\nΈχουμε να κάνουμε με μια νέα ηθική της αισθητικής “που δεν ταυτίζεται με την παραγωγή ή την ερμηνεία κάποιου πολιτιστικού έργου, αλλά διαπερνά το σύνολο της ατομικής και της κοινωνικής ζωής από την πολιτική και την επιχειρησιακή δραστηριότητα μέχρι τη διαφήμιση, την κατανάλωση και, βέβαια, τον ερωτισμό και το σώμα.”\nΟ ιδεότυπος της νέας ηθικής είναι ο homo estheticus, ο “άνθρωπος του αισθάνεσθαι”.\n“Μια εντελής αξία, μια αυτοτελής αξία, μια αξία που δεν παλεύει ενάντια στην αντίθετή της, είναι μια νεκρή αξία.”\nΗ μεταμοντέρνα εποχή “ξέρει να ενσωματώνει την καταστροφή, το ασυμπλήρωτο και τη ετερογένεια, δίχως να επιδιώκει πάση θυσία να τα περιστείλει”.\nΕίναι φανερή μια πάλη, μια ροή, μια μίξη ωμότητας και τρυφερότητας.\nΌπως –για παράδειγμα- στις διαφημίσεις, τη μυθολογία της εποχής μας.\nΚι εδώ ακριβώς φαίνεται ο ρόλος της τεχνολογίας: είναι το θέλγητρο.\nΠροσφέρει νέες δυνατότητες μυθοποίησης.\nΗ αισθητική δεν ηθικολογεί: μπορεί να ανεχθεί τη μη-πληρότητα, να ενσωματώσει τον άνθρωπο στο σύνολό του, να συμπεριλάβει και τη σκοτεινή του πλευρά.\nΤο κακό δεν είναι ούτε κάτι ριζικά υπαρκτό ούτε κάτι απόλυτο.\nΕίναι κάτι με το οποίο συνυπάρχουμε.\nΣτην ανάγκη τους για συνεύρεση, οι άνθρωποι ξεπερνούν τον τελεοκρατικό ορθολογισμό, με μια λογική που χρησιμοποιεί το αντιφατικό ως δυναμικό στοιχείο.\nΣυχνά, η συνεύρεση στηρίζεται στο τίποτα, σε κάτι που δεν μπορεί να καταμετρηθεί, σε “μια αλχημική «δημιουργία στο μαύρο» που δεν καταφέρνουμε να την απομονώσουμε”.\nΣυγκεντρωνόμαστε για να “σκοτώσουμε την ώρα μας”, σε καλοκαιρινές παραλίες, σε τουριστικές περιοχές, σε εορταστικές συγκεντρώσεις, σε ξεφαντώματα, σε ομαδικές άσκοπες μετακινήσεις, σε αναχωρήσεις για διακοπές, σε συναυλίες…\nΣημειώσεις - Παραπομπές στη βιβλιογραφία\n Μισέλ Μαφεζόλι, Μια τιποτένια αίτηση σε κόλλα αναφοράς, μτφρ. Κική Καψαμπέλη (από: Κορωναίου Α., Κοινωνιολογία του ελεύθερου χρόνου, εκδόσεις νήσος, Αθήνα 1996)\n Maffesoli M., The Time of Tribes, Sage Publications Ltd, 1995\n Ο Michel Maffesoli είναι καθηγητής κοινωνιολογίας στο 5ο Πανεπιστήμιο του Παρισιού.\n Παραλλαγή της γνωστής φράσης του Καρτέσιου, από τον Bauman, (Bauman Z., Life in Fragments. Essays in Postmodern Morality.London : Blackwell 1995)\n Maffesoli M., The Shadow of Dionysus: A contribution to the sociology of the orgy, trans. C. Linse and M. K. Palmquist, Albany: State University of New York Press, 1993\n Κορωναίου Α., Κοινωνιολογία του ελεύθερου χρόνου, εκδόσεις νήσος, Αθήνα 1996\n Maffesoli Μ., Μια τιποτένια αίτηση σε κόλλα αναφοράς, μετάφραση Καψαμπέλη Κ. (από Κορωναίου Α., ό.π.)


Αιώνια Ελληνική Πίστη (Α.Ε.Π.): ΠΩΣ ΥΠΟΔΕΧΘΗΚΕ Η ΑΘΗΝΑ ΤΟΥΣ ΠΡΟΣΦΥΓΕΣ ΤΟΥ 1922\nΠΩΣ ΥΠΟΔΕΧΘΗΚΕ Η ΑΘΗΝΑ ΤΟΥΣ ΠΡΟΣΦΥΓΕΣ ΤΟΥ 1922\nΣτο μεταξύ, η πόλη έχει και τη δική της καθημερινότητα. Διαβάζοντας έναν από τους τελευταίους καταλόγους πεσόντων στρατιωτών «εν Μικρά Ασία» στις εφημερίδες, οι κινηματογραφόφιλοι Αθηναίοι προσπαθούν να ξεσκάσουν στο Αττικόν, όπου προβάλλεται η ταινία Ο ανηλεής δικαστής, η οποία όμως είναι «ακατάλληλη διά νευρασθενικούς». Φαίνεται πως είναι νέα μόδα, η οποία δεν περιορίζεται μονάχα στο σινεμά. Όπως σχολιάζει η εφημερίδα «Πατρίς», «Μόνον «ακατάλληλον διά κυρίους» δεν είχομεν ακούσει έως τώρα, και είδομεν και αυτήν την πρωτοτυπίαν εγκαινιαζομένην από τον ποιητήν κ. Φιλύρα εις την διάλεξίν του «Πώς αγαπούν οι Αθηναίες», η οποία θα γίνη την Παρασκευήν εις το θέατρον Κοτοπούλη».\nΣτο βιβλίο του Στο όνομα της προσφυγιάς (Μεταίχμιο), ο Βασίλης Τζανακάρης γράφει ότι «προς τα τέλη του 1922 και μέχρι τις 15 Δεκεμβρίου, όπως αναφέρει η Στατιστική Υπηρεσία, έχουν ήδη καταφύγει στην Ελλάδα 868.186 πρόσφυγες, ενώ 52.000 «ευρίσκονται καθ” οδόν καθημερινώς, αποβιβαζόμενοι εις τα παράλια του Πόντου και τους λιμένας της Μερσίνης, Βηρυττού και Αλεξανδρέττας». [...] Το πλέον τραγικό του πράγματος είναι ότι το μεγαλύτερο μέρος τους είναι γυναικόπαιδα και γέροντες, με τους άνδρες να αποτελούν μόνο το 15%. Αλλά και από αυτούς, σύμφωνα με το υπουργείο Περιθάλψεως, δηλαδή από τους «εν Αττικοβοιωτία» εγκατεστημένους πρόσφυγες, από την 1η Οκτωβρίου έως την 1η Δεκεμβρίου πέθαναν 1.450!».


Η Lufthansa αλλάζει τον χαιρετισμό εν πτήσει - TravelSpot\nΗ Lufthansa αλλάζει τον χαιρετισμό εν πτήσει\nΟ μεγαλύτερος αερομεταφορέας της Ευρώπης Lufthansa δήλωσε ότι αποσύρεται η φράση « κυρίες και κύριοι » ως χαιρετισμός εν πτήσει υπέρ εναλλακτικών ουδέτερων φύλων.\nΗ κίνηση έχει σκοπό να κάνει όλους τους επιβάτες να αισθάνονται ευπρόσδεκτοι, συμπεριλαμβανομένων εκείνων που δεν ταυτίζονται ως άνδρες ή γυναίκες.\n« Τα πληρώματα διδάσκονται να επιλέξουν ένα χαιρετισμό που να περιλαμβάνει όλους τους επιβάτες », δήλωσε εκπρόσωπος της Lufthansa στο AFP, επιβεβαιώνοντας μια πληροφορία που δημοσιεύθηκε από το γερμανικό περιοδικό Bild . Πρόσθεσε ότι το « αγαπητοί καλεσμένοι » ή ένα απλό « καλημέρα / καλησπέρα » θα χρησιμοποιηθεί αντ ‘αυτού.\nΗ νέα πολιτική ισχύει για τη Lufthansa καθώς και για όλες τις άλλες αεροπορικές εταιρείες του Ομίλου (Swiss, Austrian, Brussels και Eurowings).\nΗ αεροπορική εταιρεία άρχισε ήδη να χρησιμοποιεί γλώσσα ουδέτερη ως προς το φύλο στην εσωτερική της επικοινωνία , αλλά τώρα θα αρχίσει επίσης να εφαρμόζει την αλλαγή προς τους επιβάτες.\nThe post Η Lufthansa αλλάζει τον χαιρετισμό εν πτήσει appeared first on Tourism Today.


EMUI 10: Ανακοινώθηκαν ημερομηνίες διάθεσης, πρώτα στα Huawei P30\nΤετάρτη, 14/08/2019 · Χάρης Αναγνωστόπουλος EMUI 10 Honor Huawei\nΤην προηγούμενη εβδομάδα η Huawei παρουσίασε το Harmony OS και το EMUI 10. Το δεύτερο είναι το UI της εταιρείας και η συγκεκριμένη έκδοση βασίζεται στο Android Q.\nΌπως είναι λογικό, οι περισσότεροι χρήστες ανησυχούσαν για το αν οι συσκευές τους θα αναβαθμιστούν στην τελευταία έκδοση του Android, λόγο του αποκλεισμού της εταιρείας από τις ΗΠΑ. Ώστοσο, όπως όλα δείχνουν, η Huawei θα αναβαθμίσει μεγάλο μέρος των smartphone της.\nΑρχικά, το EMUI 10 θα διαθέτει όλα τα νέα χαρακτηριστικά του Android Q, όπως το νέο app gallery, την εφαρμογή Digital Wellbeing, αλλαγές στα gestures και το dark mode. Επιπλέον, με η ROM της Huawei θα βελτιώσει τις επιδόσεις των παλαιότερων συσκευών και θα έχει αναδιοργανωμένο περιβάλλον ρυθμίσεων.\nΜαζί με την παρουσίαση του EMUI 10 η Huawei ανακοίνωσε τις συσκευές που θα αναβαθμιστούν. Τώρα, η εταιρεία δήλωσε ότι τη νέα ROM θα την λάβουν πρώτα οι κινέζικες εκδόσεις των συσκευών της και έπειτα θα διατεθεί στις υπόλοιπες αγορές. Αυτό σημαίνει ότι οι υπόλοιποι χρήστες θα πρέπει να περιμένουν μερικούς μήνες πριν γίνει παγκοσμίως διαθέσιμη η νέα έκδοση, αλλά τουλάχιστον ξέρουμε πως είναι έτοιμη και θα κυκλοφορήσει κάποια στιγμή.\nΕπιπλέον, η Huawei δημοσίευσε το πρόγραμμα διάθεσης του EMUI 10, και οι πρώτες συσκευές που θα το πάρουν είναι τα Huawei P30 και P30 Pro στις 8 Σεπτεμβρίου. Τέλη Σεπτεμβρίου η ενημέρωση θα γίνει διαθέσιμη στα Huawei Mate 20, Mate 20 Pro, Mate 20X και Mate 20 RS Porsche Design.\nΌσον αφορά τα Honor smartphones και το Magix UI 3.0 πρώτα θα αναβαθμιστούν τα Honor 20, Honor 20 Pro, Honor V20 και Honor Magic 2, προς το τέλος Σεπτεμβρίου.\nΝα σημειώσουμε ότι οι εκδόσεις αυτές θα είναι beta, οπότε αναμένουμε η τελική να γίνει διαθέσιμη κάποια στιγμή τον Οκτώβριο.\nΚατά τα άλλα, η Huawei ανέφερε ότι θα ακολουθήσουν οι παρακάτω συσκευές, χωρίς ωστόσο η σειρά να σηματοδοτεί και τον χρόνο διάθεσης του EMUI 10.


Εμείς και η Κοινωνία μας: Νεογέννητα γατάκια\nΤην Παρασκευή 15.4.2011 το απόγευμα, βρισκόμουν σε χώρο ενός επιστήθιου φίλου, όπου γεννούσε η ΓΑΤΑ του, και πραγματικά δεν έτυχε ποτέ άλλοτε να συναντήσω τέτοια εικόνα.\nΕίναι εντελώς διαφορετικά να τα ακούς και να ξέρεις ενδεικτικά κάποια πράγματα και πολύ πιο διαφορετικά να τα βιώνεις.\nΠραγματικά όταν τα βλέπεις, θαυμάζεις την αρμονία και την μεγαλοπρέπεια της φύσης.\nΔυστυχώς την ώρα αυτή δεν είχα κάμερα και οι φωτογραφίες που ακολουθούν είναι την επομένη ημέρα, δηλαδή 16.4.2011.\nΕμείς του ευχόμαστε να του ζήσουν και να γίνουν πιο Γάτες, από την μητέρα ΓΑΤΑ!\nΑυτό το αναφέρω γιατί η γάτα που βλέπετε, έχει ξεπεράσει τα όρια της ΓΑΤΑΣ\nΚάνε κλικ για μεγαλύτερη μεγένθυση και ξανά κλικ για ακόμη μεγαλύτερη.


Η Αυτή, η Ζωή, η Εύα, η Α-ρ-γία και η Αγία, του Γιάννη Αντιόχου Literature.gr\nBy Literature | July 12, 2015 0 Comments\nΜέσα σε αυτόν τον Ιούλιο, που η χώρα μας παρομοιάζεται με ακυβέρνητο ιστιοφόρο σε φουρτουνιασμένη θάλασσα, αυτό που πιο πολύ φοβούμαι, δεν είναι μια ευθεία καταβύθιση του ιστιοφόρου, μια σύγκρουσή του ευθύβολη στα βράχια, όσο ένα ξέσχισμα στα πλευρικά του, ρωγμές στους χόνδρους, πόνος οδυνηρός, αν μη τι άλλο εφάμιλλος κατά πως διηγούνται οι γυναίκες με τον πόνο της γέννας, πληγές στο σκαρί, βαθιές στα πλευρικά του.\nΚι έτσι έρχομαι σε επαφή με ένα κομψό βιβλιάριο ποίησης, με μια αφαιρετική σήμανση των τυπογραφικών στοιχείων του και το όνομα της ποιήτριας, δυσκολοπρόφερτο για μένα.\nΜαίρη Κλιγκάτση, θα σε συνηθίσω, γιατί σε θαυμάζω από την πρώτη λευκή σελίδα του βιβλίου σου. Θα σε συνηθίσω κι εγώ και οι Έλληνες αναγνώστες, γιατί είσαι ολότελα αυτάρκης. Η φωνή σου έρχεται από τόσο παλιά και φτάνει σε ύστερα για το μυαλό μου σημεία, που αυτά δεν θα μπορέσω να τα διαφωτίσω πλήρως.\nΗ ποιητική σύνθεση «Πλευρικά» έχει σαν κύριο motto το χωρίο από την Γένεση: “Και εκάλεσεν Αδάμ το όνομα της γυναικός αυτού Ζωή, ότι αύτη μήτηρ πάντων των ζώντων”(Γένεσις,3,20). Δηλώνοντας εξαρχής αυτή τη θεία αναμέτρηση που έχει κληθεί η ποιήτρια να κάνει αποδεχόμενη το φύλο και το ρόλο της. Και για έναν ποιητή (ας μου επιτραπεί να μιλώ με το ουσιαστικό ως αρσενικό) τέκνο του κατά πνεύμα, είναι το ποίημα. Περαιτέρω μια και η Κλιγκάτση θα διαπραγματευτεί στην ποιητική αυτή σύνθεση την επίρρωση του γενεσιουργού λόγου, όλη αυτή η σκηνοθετημένη μεταφυσική, με βρίσκει θιασώτη του έργου της «Πλευρικά».\nΗ ποιητική αυτή σύνθεση, αποτελείται από τρεις ενότητες: «μη μου τις πράξεις ελέγξεις», «μη μου την ανημποριά ελέγξεις» και «μη μου τις λέξεις ελέγξεις» όλες αρνούμενες εμφατικά τον έλεγχο και από δύο κεφάλαια, τα οποία εμπλέκονται μεταξύ πρώτης και δεύτερης ενότητας. Σαφώς και δεν θα ερμηνεύσω τι ήθελε να κάνει η Κλιγκάτση οριοθετώντας έναν τέτοιον ιστό και δεν είναι και χρήσιμο για μένα να ακροβατήσω σε συμπεράσματα, που η ίδια η ποιήτρια θεωρεί πεπερασμένα, γιατί αυτό κατανοώ από το παραδομένο ποιητικό της σώμα.\nΤο όλο σώμα του βιβλίου είναι ενδιαφέρον, περισσότερο ενδιαφέρον το μέρος, δηλαδή το ποίημα ένα-ένα, έτσι όπως πρακτορεύει το χάος της θείας διχοτόμησης της ποιήτριας. Η Κλιγκάτση μας παρουσιάζει την διχοτόμηση της στο ποίημα «Ο Μεριστής κι η ασπαρτάμη». Είναι ένα ποίημα συγκλονιστικό, ένα ποίημα από αυτά που οι ποιητές θα ζηλεύουν πάντα, γιατί θα ήθελαν να το γράψουν κι οι ίδιοι. Είναι αυτός ο εφιάλτης των ανθρώπων που ζωντανεύουν τους μονολόγους τους και υπνοβάτες σχεδόν εγκατοικούνται από τον μετατοπισμένο τους πόνο, από μια πληγή που καταπίνει ολόκληρο το σώμα και έπειτα το ξερνάει πήγματα διαιρεμένα, αμέτρητα πήγματα, όμοια το ένα με το άλλο. Κι έτσι έρχεται το αίμα και οι χοές του, ζωοποιούν τον Μεριστή, έτσι μόνο αυτή για να του πει:\n«Αδάμ, που εί; Νύχτωσε, κατέβηκαν στόρια στη γειτονιά, τα σκυλιά γρατζουνάνε πόρτες, σκίζουν σίτες, τους τελευταίους άγρυπνους δεν αφήνουν σε ησυχία, ελπίζοντας σε μια βόλτα, μ ί α μ ό ν ο β ό λ τ α.\nΣτο πάρκο φώτα δεν καίνε, οικονομία, οικονομία δυνάμεών μου το «δεν σε βλέπω».\nΑδάμ που υπάρχεις, αγάπα με αν τολμάς.»\nΔεν ξέρω, ούτε είναι δική μου εργασία, ούτε τελικά για να είμαι σαφής, μπορώ να διακρίνω ένα κάποιο είδος μαθητείας και συγγενειών στην Μαίρη Κλιγκάτση. Μπορώ να διακρίνω μόνο μια πολύ καλά εδραιωμένη μεταφυσική εμπειρία, μια απονενοημένη σύγχρονη ερωτική απαγγελία, έτσι όπως αυτή θα γινότανε στον 21ο αιώνα, π.χ στις νερατζιές της Σοφοκλέους, έξω από το κτίριο του Χρηματιστηρίου, Απρίλη μήνα, κατάφορτες ανθών οι νεραντζιές, η Μαίρη εγκαλείται στην αγκαλιά ενός νεαρού δανδή· και μια οικονομία εσωτερικής αμφισβήτησης, που την τοποθετεί σε κάποια παλιά σύμβολα και εικόνες της γενιάς του 30 και της ακμής του ελληνικού υπερρεαλισμού και βέβαια πολύ καλά εμπεδωμένος Έλιοτ και Πάουντ.\nΞέρω όμως, πως έχει τη δύναμη να αρθρώσει λόγο καίριο και σοβαρό, έχοντας καταλάβει ήδη από το πρώτο της βιβλίο, τι και ποιος είναι ο ποιητής που γράφει, τι μοναξιά ανασκάπτει και σε τι ορύγματα θα αρχίσει πλέον να κατοικεί, αυτό το ξανθό κορίτσι που γεννήθηκε το 1985.\nΤο ποίημα της «η μαμά, ο μπαμπάς κι οι ποιητές», ένα δηλωτικό curriculum vitae, μας πληροφορεί για την ίδια ενδελεχώς:\nΉρθε ο καιρός πια να πω τις προσευχές μου φωναχτά και άρρυθμα,\nΝα σηκωθώ ενώπιον όλων σας,\nΚύριοι Ποιητές, Κύριοι Ένορκοι,\nΜαμά μπροστά σου να σταθώ, απ’ τον μπαμπά να μην κρυφτώ,\nΦίλες μου, φίλοι καρδιάς, και άντρες μου αγαπημένοι\nκαι ν’ απαγγείλω τα λόγια από στήθους, σαν σε ποίημα.\nΚύριε, πολύ μ’ αγάπησες\nΚι όταν είπες το Γενηθήτω μου\nΜου ’σπειρες τη μελαγχολία τη νηφάλια μεσόστηθα,\nΚαι μ’ άφησες αμάντρωτη, όπως βέβαια συνηθίζεις μ’ όλους.\nΤο τετράδιο και το μολύβι κάτω απ’ το στρώμα το παιδικό τα φύτεψες,\nΣτην πιπίλα τη ροζ στάλαξες μέλι των γκρεμών –\nπρόσκαιρα να γλυκαίνομαι,\nΝύχτα μού άπλωσες για προσκέφαλο, μέρα ακάματη για υποπόδιο\nΔιάστημα ενδιάμεσο εμπιστεύτηκες στην άγνωρή μου κρίση\nΚάνε ό,τι συμφέρει, είπες\nΠορεύσου κι εσύ και πράξε όμοια, είπες\nΠοιο είναι το όμοιο, Κύριε;\nΠού να στραφώ;\nΠώς τα κοιμάμαι τα βράδια με την αγωνία σου αγωνικότερη μέρα τη μέρα;\nΠροοικονομία της φράσης που\nψάχνω μα δεν είμαι ο δρόμος που\nεγχάραξες στο χέρι μου τ’ αριστερό.\nΔρόμε που ακόμα ακολουθώ\nΠες μου πώς να σταθώ\nΕγώ η τελευταία Εύα πριν την επόμενη σοδειά σου\nΕγώ που σ’ ερωτεύομαι μεθώντας σε και\nΨάχνοντας σε εικόνες ανθρωπομορφικές,\nΕγώ που μεταξύ αγνώστων ανακαλώ\nΤη δόξα σου την απροσμέτρητη.\nΚοίτα με πού προσπαθώ.\nΠες Α-μ-ή-ν, Εσύ, αντί για μένα.\nΤέσσερα γράμματα είναι,\nΞοδεύω άσκοπα τα δώρα.\nΚαι λέω γεμάτος έκπληξη, πως αυτή η ποιητική βιογραφία δεν ξοδεύτηκε άσκοπα, ίσα ίσα σκοπίμως σημαίνει τα ιερά σήμαντρα μιας νέας τελετουργίας, ανανεώνοντας τη γλώσσα, τη φόρμα, τον ρυθμό και τα σύμβολα.\nΗ ποιήτρια εισάγει παλαιούς κανόνες και τους ανανεώνει. Δε νομίζω να την ενδιαφέρει διόλου το σύνολο των αναγνωστών, την ενδιαφέρει ίσως ο ένας ή οι λίγοι αναγνώστες που θα ανακαλύψουν αυτή την δεύτερη γλώσσα κάτω από τη γλώσσά της, την μεταγλώσσα όπως λέει και η ίδια στο ομότιτλο ποίημα. Αφού για την ποιήτρια:\n…Κι είν’ η αυτοναφορά Ζωή που γράφεται στο περιθώριο της παλάμης μας, και γίνονται οι γλώσσες τότε, γίνεται Αυτή και το Εγώ ψαλίδι ένα, ακονισμένο κι έτοιμο να κόψει πια αυτό που ενώνει.\nΑυτό που ενώνει ό,τι είναι μ’ ό,τι περιγράφει.\nΗ Ζωή της Γένεσης, είναι η Εύα, είναι η Αγία, είναι η Α-ρ-γία, είναι το γενηθήτω της στο κεφάλαιο ΙΙ και δηλώνει την μοίρα και το φύλο της. Η Ζωή, η Εύα, η Αγία, η Α-ρ-γία, η Αυτή χωρά έτσι στο δεξί μιας Άλλης που όνομα δε φέρει, μόνο μύθο και μήτρα.\nΘα ήθελα πολύ να επεκταθώ σε αυτό το μαγικό βιβλίο ποίησης και να αποκαλύψω πολλά από τα κλειδιά της κρυπτικής αυτής ποιήτριας. Δεν είναι όμως δίκαιο να σας στερήσω αυτό που εγώ αναγνωρίζω στους ποιητές, δηλαδή αυτά τα μικρά παραθυράκια, φωταγωγούς στις σκοτεινές σοφίτες των ποιημάτων, που οι ίδιοι τοποθετούν, για να ξεκλειδώσει ο εκάστοτε αναγνώστης το δικό του σημαίνον και το δικό του σημαινόμενον.\nΚι αν μοιάζει ο έπαινος μου απόκοσμος και απρόσμενος για μια ποιήτρια που μας παραδίδει το πρώτο της βιβλίο, έχω υπομονή να ζήσω μέσα σε αυτόν τον ορυμαγδό και περιμένω και το δεύτερό της βιβλίο. Αλλά δηλώνω, πως γράφω μόνο για αυτά που μου αρέσουν, για αυτό άλλωστε και γράφω τόσα λίγα κείμενα για την ποίηση.\nΜαίρη Κλιγκάτση να είναι ευτυχείς αυτοί που τους προσέφερες «αντίδωρο» και όποιος διαβάσει τα «πλευρικά» θα κατανοήσει και τούτη την κατακλείδα του κειμένου μου.\nΠέφτω στο κενό μεταξύ συρμού και αποβάθρας. Mind the gap. Παρακαλώ, υπολόγισε καλά το κενό. Υπολόγισε με. Αρπάζομαι από κλίμακα άχτιστη, μετέωρη. Πρέπει να βγω στο φως. Αιτούμαι φως. Ανεβαίνω ένα ένα τα σκαλιά της με μανία. Μπλέκονται τα κορδόνια των παπουτσιών μου μεταξύ έκτου και έβδομου. Οι ίδιες και οι ίδιες εξετάσεις κάθε μέρα: μνήμη θανάτου/ πένθος χαροποιό -πένθος χαροποιό/ μνήμη θανάτου. Φωνή στο λαρύγγι: αξίωσέ με έ ν α σκαλί ακόμα. Επίτρεψέ μου να τολμήσω πάλι κι ας σωριαστώ. Πεθαίνω κάθε μέρα απ’ το πάθημά μου.\n27,021 total views, 1 views today\nΣΧΕΤΙΚΑ ΜΕΓιάννης ΑντιόχουΕκδόσεις ΓαβρηλίδηςΜαίρη ΚλιγκάτσηΠλευρικά\n← ΠΡΟΗΓΟΥΜΕΝΟ ΑΡΘΡΟ Μελάμπους: ό,τι δεν ακούστηκε ποτέ, της Τέσυ Μπάιλα\nΕΠΟΜΕΝΟ ΑΡΘΡΟ → Ανώνυμα Γράμματα, του Δημήτρη Μαραντίδη\nΨάχνετε ένα ωραίο θρίλερ για το φετινό καλοκαίρι; O Τζέιμς Πάτερσον & η Liza Marklund σας το εγγυώνται !\nΟ συγγραφέας των 300.000.000 αντιτύπων James Patterson συμπράττει με την εμπορικότερη συγγραφέα της Σουηδίας και το αποτέλεσμα είναι το καλύτερο θρίλερ...


Η αριστερά, οι φόροι και το κράτος - Marketnews.gr\nΛοβέρδος Γιάννης Σάββατο, 28 Νοε '20\nΗ πρώτη εκ των ιδεοληψιών αυτών, αφορά την απέχθεια που νιώθει ο μέσος αριστερός κατά του ιδιωτικού τομέα, των επιχειρήσεων και των επιχειρηματιών. Η λέξη εργοδότης στο υποσυνείδητο κάθε γνήσιου αριστερού είναι τουλάχιστον απωθητική. Γι’ αυτό, επειδή η μείωση των ασφαλιστικών εισφορών, ευνοεί ασφαλώς τους εργοδότες να μειώσουν το μη μισθολογικό κόστος τους, βρίσκει αντίθετους τον ΣυΡιζΑ και τα άλλα κόμματα της αριστεράς, όπως κυρίως το ΚΚΕ. Αποφεύγουν να διαπιστώσουν ότι εάν οι εργοδότες μπορέσεις να μειώσουν το κόστος των επιχειρήσεων τους θα είναι σε θέση να κάνουν περισσότερες προσλήψεις, να διασώσουν τις επιχειρήσεις τους κι άρα τις θέσεις εργασίας κι ενδεχομένως να αυξήσουν τις αποδοχές των υπαλλήλων τους. Αυτό συμβαίνει παγκοσμίως. Επειδή όμως στην Ελλάδα δεν έχουμε εμπειρία του πως λειτουργούν για ανοιχτή οικονομία και η ελεύθερη αγορά, πάρα πολλοί συμπολίτες μας, ιδίως οι αριστεροί, αντιμετωπίζουν με καχυποψία κάθε προσπάθεια μείωσης του κόστους των επιχειρήσεων. Αγνοώντας ταυτόχρονα ότι μείωση των ασφαλιστικών εισφορών θα επιφέρει κι αύξηση των πραγματικών αποδοχών των εργαζομένων.


Ψαλίδα στα μαλλιά; Απαλλάξου μια για πάντα! - Queen.gr\n10+1 πολύτιμες συμβουλές και βήματα που δεν πρέπει να παρακάμψεις αν θες υγιή, πλούσια μαλλιά.\n1. Μετά το λούσιμο μην τρίβεις τα μαλλιά με την πετσέτα γιατί η τρίχα όταν είναι βρεγμένη είναι πιο ευάλωτη και σπάει. Προτίμησε να κάνεις ταμποναριστές κινήσεις και πίεσε ελαφρά για να φύγει το περιττό νερό.\n2. Άφησέ τα να στεγνώσουν κατά 80% πριν ξεκινήσεις το styling\n3. Είναι πολύ σημαντικό να κάνεις πιστολάκι μόνο σε νωπά μαλλιά και όχι σε στεγνά γιατί η τρίχα αφυδατώνεται περισσότερο και ως αποτέλεσμα έχει να σπάει, να ανοίγει πιο εύκολα και συνεπώς να έχει ψαλίδα.\n4. Μη χρησιμοποιείς την πιο δυνατή ρύθμιση στο πιστολάκι. Η χαμηλή ή μέτρια ένταση μπορεί να κάνει το στέγνωμα να διαρκεί λίγο περισσότερο, όμως ελαχιστοποιεί τη φθορά και μειώνει το στατικό ηλεκτρισμό που προκαλείται όταν στεγνώνουμε τα μαλλιά γρήγορα με τη μεγαλύτερη δυνατή θερμότητα.\n5. Να χρησιμοποιείς πάντα προστατευτικό προιόν κατά της θερμότητας από τη μέση μέχρι τις άκρες. Ποτέ μην απλώνεις το προϊόν στη ρίζα γιατί βαραίνει την τρίχα.\n6. Δεν θα πρέπει να «κολλάς» κάθετα το πιστολάκι στα μαλλιά, αλλά ο αέρας του να φεύγει στο πλάι.\n7. Οι θερμές βούρτσες με μεταλλικό σκελετό δημιουργούν ψαλίδα. Μην τις χρησιμοποιείς τόσο συχνά.\n8. Προτίμησε βούρτσες με φυσική τρίχα, που δεν προκαλούν στατικό ηλεκτρισμό\n9. Το καθημερινό styling και οι τεχνικές εργασίες όπως βαφές, ταλαιπωρούν τα μαλλιά με αποτέλεσμα οι άκρες να αποκτούν ψαλίδα και θαμπή όψη.\n10. Στα flat irons και οποιαδήποτε άλλη θερμική συσκευή styling, φρόντισε η θερμοκρασία να μην ξεπερνάει τους 180 βαθμούς.\n11. Επίλεξε ένα μεταξωτό μαξιλάρι. Είναι μια λύση για πρόληψη φυσικά, και όχι για να επαναφέρεις την τρίχα στην αρχική της κατάσταση.


ΙΟΒΕ: «Xειρόφρενο» τράβηξε η ανάπτυξη της ελληνικής οικονομίας στο γ΄τρίμηνο Προτεινόμενο\nΠρώτη Δημοσίευση:\tΤετάρτη, 05. 02. 2020 - 14:31\nΩστόσο, σημειώνει το Ιδρυμα, ήταν 0,3 ποσοστιαίες μονάδες ταχύτερη από το ίδιο τρίμηνο του 2018. Στο σύνολο του εννεαμήνου Ιανουαρίου - Σεπτεμβρίου το ΑΕΠ αυξήθηκε κατά 2,2%, έναντι ανόδου 2,0% ένα έτος νωρίτερα. Η άνοδος του εγχώριου προϊόντος προήλθε κυρίως από τις υψηλότερες εξαγωγές (+6,6% στο εννεάμηνο), λόγω της ενίσχυσης των εξαγωγών υπηρεσιών (+10,8%). Η αύξησή τους βελτίωσε και το ισοζύγιο του εξωτερικού τομέα, καθώς υπερέβη τη διεύρυνση των εισαγωγών (+3,3%). 'Επονται σε συμβολή στην άνοδο του ΑΕΠ η δημόσια κατανάλωση (+2,9%), κατόπιν της έντονης ενίσχυσής της στο δεύτερο τρίμηνο (+9,4%) και οι επενδύσεις (+3,0%). Το μεγαλύτερο μέρος της αύξησης των επενδύσεων (69,8%) προήλθε από διεύρυνση των αποθεμάτων, όχι λόγω μεγαλύτερου σχηματισμού πάγιου κεφαλαίου, ο οποίος ήταν υψηλότερος κατά 1,0%. Σχεδόν αμετάβλητη από πρόπερσι η ιδιωτική κατανάλωση (+0,2%).\nΕκτιμά ότι το τρίτο τρίμηνο του 2019 καταγράφηκε περαιτέρω κάμψη της ανεργίας στο 16,4%, 1,9 ποσοστιαίες μονάδες χαμηλότερα σε σχέση με το αντίστοιχο τρίμηνο του 2018 (18,3%). Η εξασθένιση της ανεργίας κατά 94,8 χιλ. άτομα, προήλθε κατά κύριο λόγο από την αύξηση της απασχόλησης κατά 2,0% ή 77,7 χιλ. άτομα (82% της μείωσης του αριθμού των ανέργων). Οι περισσότερες θέσεις εργασίας στο γ' τρίμηνο του 2019, προήλθαν πρωτίστως από τους κλάδους Μεταφοράς-Αποθήκευσης (+24,4 χιλ. ή +13,1%), Μεταποίησης (+22,9 χιλ. ή +6,3%), Τουρισμού (+18,1 χιλ. ή +4,4%) και Εκπαίδευσης (+14,4 χιλ. ή +4,9%). Η άνοδος των εξαγωγών και στο τελευταίο περυσινό τρίμηνο, καθώς και το 2020, θα εξακολουθήσει να αποτελεί τη σημαντικότερη αιτία υποχώρησης της ανεργίας, μέσω αύξησης της απασχόλησης στους πλέον εξαγωγικούς κλάδους. Ο δημόσιος τομέας θα συμβάλει φέτος στην τόνωση της απασχόλησης μέσω προσλήψεων σε αρκετές κρατικές υπηρεσίες (παιδεία, υγεία, δημόσια ασφάλεια, εθνική άμυνα, τοπική αυτοδιοίκηση κ.λπ.), καθώς και από την προσωρινή απασχόληση μέσω ΟΑΕΔ, π.χ. σε προγράμματα κοινωφελούς χαρακτήρα. Η κλιμάκωση της καταναλωτικής ζήτησης θα αυξήσει τις θέσεις εργασίας σε κλάδους παροχής τελικών υπηρεσιών προς καταναλωτές (Λιανικό Εμπόριο, Εστίαση). Ευρύτερα, η αναμενόμενη σημαντική κλιμάκωση της επενδυτικής δραστηριότητας, θα έχει θετικό αντίκτυπο στη δημιουργία θέσεων εργασίας, πρωτίστως στις Κατασκευές. Συνεκτιμώντας τους παραπάνω παράγοντες, το μέσο ποσοστό ανεργίας πέρυσι εκτιμάται πως διαμορφώθηκε στο 17,4%, σχεδόν δύο ποσοστιαίες μονάδες χαμηλότερα από ότι το 2018. Η κάμψη του θα συνεχιστεί με παραπλήσια ένταση το 2020, στην περιοχή του 15,5%.\nΠερισσότερα σε αυτή την κατηγορία: « Ευρωζώνη: Πτώση 1,6% των πωλήσεων λιανικής Citi:Τα χαμηλά πλεονάσματα ωφελούν την ελληνική οικονομία »


Μιλαμε για αεροδιακομιδές ασθενων σε καιρο ειρηνης , και οχι CSAR σε πολεμικη περιοδο, που και εκει το ελικοπτερο χρειαζεται καποιες μινιμουμ προδιαγραφες. Δινω ενα απλο παραδειγμα, αν ο πολιτης ασθενης που μεταφερεται με Σινουκ παθει μαρμαρυγη και χρειαστει ηλεκτροσοκ, το ελικοπτερο δεν ειναι πιστοποιημενο και μπορει να παρουσιασει προβλημα στα οργανα πτησης με τραγικα αποτελεσματα για τους επιβαινοντες. Τα περισσοτερα πολεμικα ελικοπτερα της ΑΣ κλπ. ειναι απλα ιπταμενα «φορτηγα» και δεν εχουν καμμια τετοια πιστοποιηση (η οποια ειναι μια απο πολλες σχετικες) με πιθανη εξαιρεση τα νεα ΝΗ-90, για τα οποια συμφωνα με το ε-αμυνα εχει γινει παραλαβή και αξιοποίηση των 4 προσθαφαιρούμενων υγειονομικών συλλογών (MEDEVAC) που αγοραστηκαν μαζι. Απο τα υπολοιπα ελικοπτερα που διεξαγουν αεροδιακομιδες, μονο τα ΒΚ-117 του ΠΣ ειχαν εξ’αρχης παραγγελθει για μεταφορα τραυματιων πυροσβεστων και έχουν καποιες προβλέψεις. Επισης 2 αναλογες υγειονομικες συλλογες (MEDEVAC) που αγοραστηκαν πριν τους Ο.Α. 2004 για χρηση με τα Super Puma της ΠΑ, παραδοθηκαν προσφατα για χρήση με τα 2 μεγαλυτερα Super Puma του ΠΣ που επισης διεξαγουν αεροδιακομιδες , αν και αποκτηθηκαν για ταχεια αερομεταφορα αγηματων πυροσβεστων.


ΑΘΙΒΟΛΗ- ΣΤΕΛΛΑ Μ.: 11/01/2012 - 12/01/2012\nΌταν καταργεί κανείς τον εαυτό του, κάνει το πιο αξιοπρόσεκτο πράγμα που υπάρχει: με αυτό κερδίζει σχεδόν το δικαίωμα να ζει.\nΑναρτήθηκε από stella στις 12:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n''Χρόνια πολλά Στέλλα...'' ✿*✿\nΑναρτήθηκε από stella στις 11:50 μ.μ. 3 σχόλια: Σύνδεσμοι σε αυτήν την ανάρτηση\nΑναρτήθηκε από stella στις 7:35 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από stella στις 1:26 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από stella στις 1:14 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜύστες της Διαφθοράς/\nΚλέφτες της σποράς /\nΤο « Άδυτο της Νεράιδας»\nΈνας θάλαμος στενός/\nΟρμητήριο αγώνα των Χαϊνηδων /\nΤο «Άδυτο της Πλατείας»\nΟ εχθρός δεν έχει εθνικότητα… ούτε η ανάγκη για αγώνα ….\nΑναρτήθηκε από stella στις 2:55 μ.μ. 2 σχόλια: Σύνδεσμοι σε αυτήν την ανάρτηση\nΣτέλλα Μαντωνανάκη Διαπλοκή-Απεμπλοκή Μύστες τη...


Από Βουδαπέστη προς Ιάσιο με το Τρένο | railcc\nΒουδαπέστη προς Ιάσιο με το τρένο\nΠως να ταξιδεψετε με το τρένο από Βουδαπέστη (Ουγγαρία) προς Ιάσιο (Ρουμανία) (645km). Αγοράστε το εισιτήριο τρένου στο διαδίκτυο. Βρείτε ναύλους εισιτηρίων. Αναλυτικές πληροφορίες και χρονοδιαγράμματα.\nΓια να ταξιδέψετε από Βουδαπέστη προς Ιάσιο με τρένο, διαβάστε τις παρακάτω πληροφορίες. Βρείτε δρομολόγια και τιμές εισιτηρίων μέσω των συνδέσμων κράτησης.\n1Βουδαπέστη (Ουγγαρία) - Ιάσιο (Ρουμανία)\nπως να χρησιμοποιήσετε τις παρακάτω πληροφορίες: εμείς σας δείχνουμε τις καλύτερες διαδρομές και από που να αγοράσετε εισιτήρια. Στις μεγαλύτερες διαδρομές πιθανόν να χρειαστεί να αγοράσετε παραπάνω από ένα εισιτήριο. Κλείστε τα εισιτήριά σας βήμα βήμα όπως σας εξηγούμε. Σε περίπτωση που έχετε ερωτήσεις σχετικά με τη διαδρομή από Βουδαπέστη προς Ιάσιο κάντε μια ερώτηση στο φόρουμ μας. Φυσικά, μπορείτε να βρείτε και πολλές άλλες εναλλακτικές διαδρομές.\nΙάσιο - Βουδαπέστη / Βουδαπέστη - Αράντ / Βουδαπέστη - Μπρασόβ / Βουδαπέστη - Κλουζ-Ναπόκα / Βουδαπέστη - Κωνστάντζα / Βουδαπέστη - Κραϊόβα / Βουδαπέστη - Σιμπίου / Βουδαπέστη - Τιμισοάρα / Győr - Βουκουρέστι\n1 Βουδαπέστη (Ουγγαρία) - Ιάσιο (Ρουμανία)\n1a Ταξιδεύοντας από Βουδαπέστη (Ουγγαρία) προς Ιάσιο (Ρουμανία)\nΑγοραστέ το εισιτήριό σας για Βουδαπέστη προς Ιάσιο εδώ.\nΙάσιο - Βουδαπέστη / Βουδαπέστη - Βουκουρέστι / Βουδαπέστη - Μπρασόβ / Βουδαπέστη - Κλουζ-Ναπόκα / Βουδαπέστη - Τιμισοάρα / Βουδαπέστη - Σιμπίου\nΈχετε κάποια ερώτηση σχετικά με τη σύνδεση μεταξύ Βουδαπέστη και Ιάσιο; Υπάρχει κάτι που δεν λειτουργεί όπως πρέπει; Απλά κάντε μια ερώτηση στο φόρουμ μας και λάβετε ακριβείς απαντήσεις από τους ειδικούς μας στα ταξίδια με τρένο.


ΕΛΛΗΝΙΚΗ ΝΑΥΣ: ΟΙ ΕΛΛΗΝΟ-ΡΩΜΗΟΙ (Δηλ., ΟΙ ΕΛΛΗΝΟ-ΟΡΘΟΔΟΞΟΙ) ΚΑΙ Ο ΦΡΑΓΚΙΚΟΣ ΟΡΘΟΛΟΓΙΣΜΟΣ\nΟΙ ΕΛΛΗΝΟ-ΡΩΜΗΟΙ (Δηλ., ΟΙ ΕΛΛΗΝΟ-ΟΡΘΟΔΟΞΟΙ) ΚΑΙ Ο ΦΡΑΓΚΙΚΟΣ ΟΡΘΟΛΟΓΙΣΜΟΣ\nΟι Ορθόδοξοι Έλληνες-Ρωμηοί και απόγονοι της Ρωμανίας-Βυζαντίου κράτησαν γερά την ορθή πίστη έως και σήμερα, έστω και εάν είναι σχετικά λίγοι σε αριθμό. Οι σημερινοί Ρωμηοί συνεχίζουν να έχουν ως μοναδικό κέντρο τους την καρδιά και την ψυχή τους.\nΈχοντας ο καθένας τους μια προσωπική σχέση με τον ίδιο το Χριστό, προσεύχονται και επιζητούν καθημερινά την περαιτέρω αγιότητα του βίου τους, την «επίσκεψη» της Θείας και άκτιστης Χάριτος και την εν γένει μετέπειτα «κατ’ εικόνα» θέωσή τους. Προσεύχονται, έχοντας απόλυτη βεβαιότητα και πίστη για όλα αυτά που ελπίζουν ότι θα συμβούν και για όλα αυτά τα οποία δεν βλέπουν ότι είναι υπαρκτά.\nΟι σημερινοί πιστοί και απόγονοι Ρωμηοί γνωρίζουν άριστα τα «πρώτα γράμματα», που αφορούν τις τάξεις της Θείας Χάριτος. Γνωρίζουν και πιστεύουν πάρα πολύ βαθιά όλα αυτά που ανά τους αιώνες μας κληροδότησαν οι Άγιοι Πατέρες της Εκκλησίας μας. Όπως είναι, λόγου χάρη, και αυτά που μας κληροδότησε ο Αγιορείτης Γέροντας Ιωσήφ, ο Ησυχαστής ή Σπηλαιώτης που αναφέρει σχετικά: «Σε τρεις τάξεις διαιρείται η χάρις: Καθαρτική, φωτιστική, τελειωτική. Σε τρεις και η ζωή μας: Κατά φύσιν, υπέρ φύσιν, παρά φύσιν. Σε αυτές τις τρεις τάξεις ανέρχεται και κατέρχεται. Τρία είναι και τα μεγάλα χαρίσματα, που λαμβάνει: Θεωρία, αγάπη, απάθεια.\nΛοιπόν στην “πράξιν” συνεργεί χάρις καθαρτική, η οποία βοηθά στην κάθαρση. Και κάθε έναν που μετανόησε, η χάρις είναι που τον προτρέπει στη μετάνοια. Και όσα κάνει της χάριτος είναι, αν και δεν το γνωρίζει αυτός που την έχει, όμως αυτή τον τροφοδοτεί και τον οδηγεί. Και ανάλογα με την προκοπή του ανέρχεται ή κατέρχεται ή μένει στην ιδία κατάσταση. Εάν έχει ζήλο και αυταπάρνηση ανεβαίνει σε θεωρία, την οποία διαδέχεται φωτισμός θείας γνώσεως και λίγη απάθεια. Εάν ψυχρανθεί ο ζήλος, η προθυμία, τότε συστέλλεται και η ενέργεια της χάριτος.\nΓι’ αυτόν που λες ότι γνωρίζει να προσεύχεται, είναι εκείνος που γνωρίζει τι εύχεται και τι ζητά από τον Θεό. Αυτός που γνωρίζει να προσεύχεται δεν βαττολογεί, δεν ζητά περιττά• αλλά γνωρίζει τον τόπο, τον τρόπο και τον καιρό και ζητά τα αρμόδια και ωφέλιμα της ψυχής του. Επικοινωνεί νοερά με το Χριστό. Τον πιάνει και τον κατέχει και “δεν θα σε αφήσω, λέγει, εις τον αιώνα”.\nΕκείνος που προσεύχεται ζητά την άφεση των αμαρτιών, ζητά το έλεος του Κυρίου. Εάν ζητά και μεγάλα, όχι στον κατάλληλο καιρό, δεν του τα δίδει ο Κύριος. Διότι ο Θεός τα δίνει με τάξη. Και, αν εσύ τον κουράζεις ζητώντας, αφήνει το πνεύμα της πλάνης και προσποιείται τη χάρη και σε πλανά, δείχνοντάς σου άλλα αντί άλλων. Γι’ αυτό δεν είναι ωφέλιμο να ζητά κανείς τα υπέρμετρα. Αλλά, και αν εισακουσθεί προ του καθαρισμού, όταν δεν είναι στην τάξη, γίνονται φίδια και βλάπτουν. Συ έχε μετάνοια καθαρή, κάνε σε όλους υπακοή, και μόνη της η χάρη θα έλθει χωρίς εσύ να το ζητάς». (Γέροντος Ιωσήφ, «Έκφρασις Μοναχικής εμπειρίας», επιστ. Ι΄, εκδ. Ι.Μ. Φιλοθέου, σ. 84-88. - απόσπασμα σε νεοελληνική απόδοση).\nΠρος τούτοις, σε συνδυασμό με τη βοήθεια της Θείας Χάριτος, πολλοί από τους σημερινούς Ρωμηούς συνεχίζουν να φέρουν μέσα στη φαντασία τους στοιχεία της λατρείας του Θεού, καθώς ομοίως και άλλες απλές νοητές σκηνές και εικόνες από τη δοξασμένη Βασιλεύουσα. Θεϊκές, ζωντανές, όσο και συγκινητικές εικόνες της καθημερινής λατρευτικής ζωής της Ρωμηοσύνης και των Ρωμηών, όπως είναι για παράδειγμα και η επόμενη νοερή εικόνα, βγαλμένη μέσα από την καρδιά της δοξασμένης Κωνσταντινούπολης.\n«ΡΩΜΗΟΣΥΝΗ: ΙΣΤΟΡΙΚΟ-ΟΔΟΙΠΟΡΙΚΟ-ΑΝΑΒΙΩΣΗ», (328 Σελ.).\nΕτικέτες ΒΙΒΛΙΟΠΑΡΟΥΣΙΑΣΕΙΣ, ΕΠΙΛΕΓΜΕΝΑ


Λαϊκό Γλέντι στο Οντάθι – ΔΟΑΠΠΕΧ\nΟ Δήμος Χαλκιδέων, ο Δημοτικός Οργανισμός Άθλησης Πολιτισμού Περιβάλλοντος Χαλκίδας (ΔΟΑΠΠΕΧ) και η Περιφέρεια Στ. Ελλάδας συνδιοργανώνουν, με τη συνεργασία του Επιμελητηρίου Ν. Εύβοιας, του Οργανισμού Λιμένων Ν. Εύβοιας, της Ένωσης Ξενοδόχων Ν. Εύβοιας και των Καταστηματαρχών Εστίασης, το «Θαλασσινό Καρναβάλι Χαλκίδας». Η έναρξη το αποκριάτικων εκδηλώσεων γίνεται από το επόμενο Σαββατοκύριακο και έχει ως […]


εθελοντές : Η Φωνή της Ρωσίας\nΟι εθελοντές είναι έτοιμοι για την Πανεπιστημιάδα 2013\nΜέχρι την έναρξη της 27ης Παγκόσμιας Θερινής Πανεπιστημιάδας στο Καζάν, έμειναν μετρημένες μέρες. Για τους Αγώνες προετοιμάζονται μαζί με τους αθλητές-φοιτητές από 170 χώρες του κόσμου, ακόμα και οι εθελοντές. Θα βοηθούν τους διοργανωτές των Αγώνων 20.000 εθελοντές.\nΡωσία, Καζάν, εθελοντές, ετοιμότητα, Πανεπιστημιάδα 2013\nΣτο Ιράν στρατολογούν εθελοντές για τον πόλεμο στη Συρία\nΣτο Ιράν ξεκίνησε η στρατολόγηση εθελοντών για τον πόλεμο στη Συρία.\n7 Μαΐου 2013, 18:00\nΚόσμος, Ασία, Μ. Ανατολή, Συρία, εθελοντές, στρατολόγηση, Ιράν\nΕπιλέχθηκαν οι εθελοντές για την Ολυμπιάδα του Σότσι\nΣυνολικά 200000 περίπου άτομα εξέφρασαν την επιθυμία να γράψουν το όνομά τους στην ολυμπιακή ιστορία. Ο διαγωνισμός ήταν 8 άτομα για μια θέση. Τελικά επιλέχθηκαν 25000 εθελοντές.\n1 Μαρτίου 2013, 21:10\nΡωσία, Σότσι, εθελοντές\nΠυρκαγιά κατέστρεψε περίπου 30.000 στρέμματα δάσους στη βορειοδυτική Ισπανία\nΗ δασική πυρκαγιά, που μαίνεται για τρίτο 24ωρο στο δημοτικό διαμέρισμα Ράσκερα της Καταλωνίας, κατέστρεψε περίπου 30.000 στρέμματα δάσους, όπως μεταδίδουν τα τοπικά ΜΜΕ.\n17 Μαΐου 2012, 18:34\nΚόσμος, Ευρώπη, Ισπανία, εθελοντές, πυρκαγιά\nΟι «βδομάδες του καλού» θα συνεχιστούν για πολλά χρόνια\nΚοινή βάση δεδομένων των εθελοντών, που βοηθούν τους ανθρώπους στις καταστάσεις έκτακτης ανάγκης, μπορεί σύντομα να εμφανιστεί στη Ρωσία.\n24 Αυγούστου 2010, 14:17\nΡωσία, εθελοντές, βάση δεδομένων\nΕθελοντές χωρίς σύνορα: στην Ολυμπιάδα του Σότσι θα έρθουν εθελοντές απ' όλο τον κόσμο\nΣχεδόν 35 χιλιάδες εθελοντές θα πάρουν μέρος στην προετοιμασία και τη διεξαγωγή των Ολυμπιακών Αγώνων στο Σότσι το 2014.\n26 Ιουλίου 2010, 18:37


.:BiblioNet : Το βαλς της Μεσογείου / Uzuner, Buket\nΤο βαλς της Μεσογείου\nISBN 960-274-635-1, ISBN-13 978-960-274-635-6, [Κυκλοφορεί]\nΚωνσταντινούπολη, Βόσπορος. Στον κήπο ενός σπιτιού δυο παιδικά χέρια σφίγγουν μια όμορφη πέτρα κι εδώ αρχίζει η ιστορία της Αντά και του Τουνά. Ύστερα τα πράγματα θα εξελιχθούν όπως κανείς δε θα μπορούσε να προβλέψει.\nΚωνσταντινούπολη, Βόσπορος. Ο ήχος του πολεμικού αεροπλάνου ξαφνιάζει ένα πρωί τον Τουνά και βαριά χτυπήματα στην πόρτα τον φέρνουν πρόσωπο με πρόσωπο με μια ομάδα στρατιωτών. Η χώρα κινητοποιείται. Πόλεμος. Εμφύλιος πόλεμος. Ο Τουνά καλείται να εκπληρώσει το χρέος του.\nΤριάντα πέντε ολόκληρα χρόνια έχουν περάσει στη ζωή των δύο ηρώων. Στους ενδιάμεσους σταθμούς ο καθένας θα δώσει ένα κομμάτι από τον εαυτό του αλλά και θα πάρει κάτι εξίσου πολύτιμο. Μέσ' από μια πολυκύμαντη, εξαίσια μέσα στις αντιθέσεις της, πορεία, η διαδρομή για τον Τουνά και την Αντά θα τελειώσει κάποτε εκεί ακριβώς όπου είχε αρχίσει.\nΈνα σπουδαίο αντιπολεμικό βιβλίο, όπου τίθενται ερωτήματα για τον πόλεμο, κάθε είδους πόλεμο, και παράλληλα εξετάζονται θέματα λεπτά γύρω από την αγάπη, τον έρωτα και το πάθος.


Διομήδης Αεράκης του “Κατρινομανώλη”-Ο μισεμός μιας ξεχωριστής και ιδιαίτερης προσωπικότητας του Μεϊντανιού | ΑΝΩΓΗ\n“Έφυγε” από τη ζωή σε ηλικία 90 ετών ο Αγησίλαος Κουταντος\nΔιαδικτυακή μουσική βραδιά την Κυριακή στο “Νυν και Αει” με Βλατά, Δραμουντάνη, Ξυλούρη και Ελένη Τορνεσάκη\n“Περισσότερη παιδεία χρειαζόμαστε, όχι αστυνομία”\n“Έφυγε” από τη ζωή ο Γρηγόρης Χαιρέτης ή “Φουναδογρηγόρης” σε ηλικία 98 ετών\nΈντονα καιρικά φαινόμενα στο Νομό Ρεθύμνου μέχρι και την Κυριακή 17 Ιανουαρίου-Η ενημέρωση από την Περιφερειακή Ενότητα Ρεθύμνης\n« Ενημέρωση από τον δήμο, για πρόγραμμα του ΟΑΕΔ που αφορά στην απασχόληση μακροχρόνια ανέργων 55 ως 67 ετών\nΓιάννης Δακανάλης “Ντακαναλογιάννης”-Ο άφοβος Ανωγειανός οπλαρχηγός και η ιστορία του »\nΔιομήδης Αεράκης του “Κατρινομανώλη”-Ο μισεμός μιας ξεχωριστής και ιδιαίτερης προσωπικότητας του Μεϊντανιού\nΠαλιέ μου χρόνε μίσεψε, δε σου παραπονούμε,\nαλλά δεν έχω και καλό, ‘πο σένα να θυμούμε.\nΚαινούριε χρόνε και να ‘ρθεις, πράμα δε σου γυρεύω,\nμόνο μη ‘φήσεις του παλιού, τσι πόνους να παλεύω.\nΉταν δυο μαντινάδες που μερικά χρόνια πριν, κάποια παραμονή πρωτοχρονιάς, είχε γράψει η Αγγέλα Αεράκη, στο δωμάτιο ενός νοσοκομείου όπου έδινε μια γιγάντια μάχη για την υγεία της, έχοντας πάντα δίπλα στο πλευρό της, πιστούς βράχους και στήριγματα, τον πατέρα της Διομήδη και την μητέρα της Ειρήνη. Μερικά χρόνια αργότερα, και την παραμονή της φετινής Πρωτοχρονιάς του 2021, ο πατέρας της θα έφευγε για το μεγάλο ταξίδι, στα 86 του χρόνια, βυθίζοντας στη θλίψη όλη την οικογένεια των Αεράκηδων, των Ανωγειανών και φίλων και ιδιαίτερα σε όλους εμάς που ζήσαμε την ζεστή και στιβαρή παρουσία του στην αγαπημένη του πλατεία Μεϊντάνι.\nΟ Διομήδης Αεράκης του “Κατρινομανώλη” ήταν μια ξεχωριστή περίπτωση Ανωγειανού, που δούλεψε σκληρά στο εξωτερικό, όπου και δημιούργησε και ανέθρεψε μια υπέροχη οικογένεια με μοναδικό του όνειρο ζωής την επιστροφή του στα Ανώγεια και το Μεϊντάνι όπως ανέφερε τότε. Όνειρο που έγινε πραγματικότητα για τα τελευταία 20 χρόνια της ζωής του, προσφέροντας σε όλους εμάς που τον γνωρίσαμε την ζεστασιά του, την απλοχεριά, την πάντα δυνατή και στεντόρεια φωνή του με τον καθαρό λόγο και την αξιοπρέπεια του.\nΓεννημένος το 1934, μεγαλωμένος στις φλόγες του πολέμου και της ισοπέδωσης των Ανωγείων, έχοντας ένα μυαλό με ανοιχτούς ορίζοντες, ο Διομήδης, ήθελε πάντα να αναζητήσει μια καλύτερη τύχη σε ένα άλλο μέρος. Στα τριάντα του χρόνια, το 1964 θα έκανε το μεγάλο βήμα, της μετανάστευσης στην Γερμανία, όπως και εκατοντάδες χιλιάδες Έλληνες που αναζητούσαν το όνειρο τους. Για 35 χρόνια, θα εργαστεί σκληρά ως εργάτης για όλη αυτή την περίοδο, σε εργοστάσιο με υαλοβάμβακα. Ακούραστος και επίμονος, μέχρι να πετύχει τον τελικό στόχο της επιστροφής στα Ανώγεια.\nΕκεί στην Γερμανία, το 1968, μέσα από μια φωτογραφία, θα αγαπήσει την Ειρήνη Σαρρή και θα την ζητήσει σε γάμο. Ο Διομήδης, ήταν καλός φίλος εκεί με έναν πρώτο ξάδερφο της γυναίκας του, την είδε σε μια φωτογραφία και δεν το σκέφτηκε δεύτερη φορά. Η αγάπη θα γεμίσει την ζωή του και μαζί θα αποκτήσουν τρία παιδιά, τον Μανόλη, την Αγγέλα και τον Μπάμπη, και αργότερα αρκετά εγγόνια που θα τον έκαναν ευτυχισμένο παππού.\nΤο 1999, μετά από κόπο, αίμα, ιδρώτα, αγωνίες και 35 χρόνια προσμονής, θα επιστρέψει για μόνιμη εγκατάσταση στα Ανώγεια. Το Μεϊντάνι θα γίνει το δεύτερο σπίτι του, και η αγαπημένη του ασχολία θα ήταν να παίζει χαρτιά με τους φίλους του και να συζητάει για τα θέματα του τόπου. Θα λείψει σε όλους μας.\nΟ αδερφός του Λεωνίδας Αεράκης, εκ μέρους όλης της οικογένειας απευθύνει ένα μεγάλο ευχαριστώ σε όλο τον κόσμο που με μηνύματα αγάπης και σεβασμού προς τον εκλιπόντα, συμπαραστάθηκε στο βαρύ τους πένθος.\nΗ ΑΝΩΓΗ δέχτηκε πολλά μηνύματα και προσφορές στη μνήμη του Διομήδη Αεράκη. Χρήματα που κατατέθηκαν για τις ανάγκες της ηλεκτρονικής μας έκδοσης καθώς και του Εργαστηρίου Γνώσης της ενορίας του Αγίου Γεωργίου και των δωρεάν φροντιστηρίων που γίνονται στον χώρο. Τους ευχαριστούμε όλους θερμά. Ας είναι ελαφρύ το αγαπημένο του χώμα των Ανωγείων που τον σκέπασε. Θερμά συλλυπητήρια και δύναμη στους οικείους του.\n-Η οικογένεια του, η σύζυγος και τα παιδιά του προσέφεραν το ποσό των 200 ευρώ.\n-Ο αδερφός του Λεωνίδας Αεράκης προσέφερε 100 ευρώ.\n-Ο Νίκος Αεράκης (Νταρονίκος) 50 ευρώ.\n-Ο Αναστάσιος Χαχλιούτης 50 ευρώ.\n-Ο Τάσος Μπαγκέρης του Ευάγγελου, 50 ευρώ.\n-Ο Νίκος Κεφαλογιάννης (Γερονίκος) 50 ευρώ.\n– Η Ευαγγελία Νταγιαντά 50 ευρώ.\n-Ο Γεώργιος Σαρρής 50 ευρώ.\n-Ο Δημήτριος Σαρρής 50 ευρώ.\n-Η Καλλιόπη Σαρρή 50 ευρώ.\n-Η Μαρία Σαρρή 50 ευρώ.\n-Η Ελένη Σαρρή 50 ευρώ.\n-Ο Χαράλαμπος Παραγιουδάκης 50 ευρώ.\n-Ο ΜΙχάλης Αεράκης (τυροκόμος) 50 ευρώ.\n-Ο Μανόλης Βροντάκης 50 ευρώ.\n– Η Κυριακούλα Λιγνού 50 ευρώ.\n*Στην μια φωτογραφία, ο Διομήδης Αεράκης παρέα με τους φίλους του και συνομήλικους, Γιάννη Καλομοίρη (Τσίκης) και Αναστάσιο Πασπαράκη (Στυρούλης). Και οι τρεις έφυγαν από τη ζωή σε διάστημα ενός έτους.


Πόσες Lotus έχουν πουληθεί στην Ελλάδα;\nΠρώτη καταχώρηση: Κυριακή, 8 Φεβρουαρίου 2015, 12:39\nΗ Lotus είναι μία σπορ βρετανική μάρκα που η ιστορία έχει δείξει ότι την έχουν... αγαπήσει ιδιαίτερα οι Έλληνες. Ιδρύθηκε το 1952 και μέχρι σήμερα έχει κατασκευάσει μικρά κυρίως αυτοκίνητα με χαμηλό βάρος και ιδανικά στο χειρισμό αυτοκίνητα για απόλυτη οδηγική ευχαρίστηση.\nΈνα θετικό σημείο των αυτοκινήτων της Lotus που έχει παίξει το ρόλο του τουλάχιστον στην Ελλάδα, Στην Ελλάδα οι φίλοι της Lotus είναι αρκετοί... είναι οι χαμηλοί σε χωρητικότητα κινητήρες. Ένα ακόμα χαρακτηριστικό των μοντέλων της είναι η υψηλή ιπποδύναμη καθώς ένα Lotus πρέπει να... τρέχει, να στρίβει και να ικανοποιεί τους επιβάτες.\nΣτη χώρα μας η Elan ήταν το μοντέλο που άφησε ιστορία ενώ αργότερα η Elise κατάφερε να σημειώσει αρκετά υψηλές πωλήσεις, όπως και η Esprit. Επίσης δεν πρέπει να ξεχνάμε την εκκεντρική Εuropa και πρόσφατα την εκρηκτική Exige.\nΠόσες έχουν ταξινομηθεί;\nΤώρα αν αναρωτιέστε πόσες Lotus κυκλοφόρησαν στην Ελλάδα τις τελευταίες δεκαετίες και συγκεκριμένα από τότε που άρχισαν να καταγράφονται επίσημα στα αρχεία του Υπουργείου, την απάντηση δίνει το zougla.gr. Σύμφωνα με επίσημα καταγεγραμμένα στοιχεία 481 Lotus έχουν πουληθεί στην χώρα μας, είτε ως καινούργια είτε ως μεταχειρισμένα εισαγωγής.\nΣημαντικό ρόλο έχει παίξει και η εισαγωγική εταιρεία Trident cars που εισάγει και διανέμει τα αυτοκίνητα της μάρκας και έχει βοηθήσει στην... εξάπλωση της Lotus στην Ελλάδα.\nΤελευταία ενημέρωση: Κυριακή, 8 Φεβρουαρίου 2015, 12:39


Φρουτάκι Mermaid Queen- Φρουτακια Barcrest - Froutakia Online\nHome / Slot Games / Φρουτάκι Mermaid Queen- Φρουτακια Barcrest\nΦρουτάκι Mermaid Queen- Φρουτακια Barcrest\nΣυνοπτικές πληροφορίες για το Φρουτάκι Mermaid Queen της Barcrest\nΤο Φρουτάκι Mermaid Queen έχει 10 προκαθορισμένες γραμμές πληρωμής!\nΣτα χαρακτηριστικά του θα δούμε wild, scatter, free spins και multipliers!\nΈχει RTP 94.09%\nΜας αρέσουν πολύ τα φρουτάκια που με την θεματολογία τους ζωντανεύουν τα παραμύθια και μας οδηγούν σε διασκεδαστικές περιπέτειες. Έτσι και η Barcrest με το φρουτάκι Mermaid Queen μας δίνει την ευκαιρία να κάνουμε ένα ταξίδι στους ωκεανούς του κόσμου και να συναντήσουμε την Γοργόνα Βασίλισσα.\nΤα σύμβολα του Mermaid Queen slot μας βάζουν ακόμη πιο πολύ στο θέμα του παιχνιδιού. Αφού το πλοίο και ο ναυτικός μπορεί να μας οδηγήσει στο μυθικό πλάσμα που ψάχνουμε και να μας χαρίσει σημαντικές νίκες.\nΤα σύμβολα του δωρεάν παιχινιδιού\nΣεντούκι με θησαυρούς,\nΤο σταθερό τζακποτ του παιχνιδιού είναι 250.000 νομίσματα. Ο παίκτης μπορεί να το κερδίσει εάν παίξει στο μέγιστο ποντάρισμα και συναντήσει είτε 5 σύμβολα wild σε μία γραμμή πληρωμής είτε πέντε σύμβολα scatter.\nΧαρακτηριστικά στο Φρουτάκι Mermaid Queen\nΤα βασικά χαρακτηριστικά του παιχνιδιού είναι ότι διαθέτει 5 τροχούς, 3 σειρές και 10 γραμμές πληρωμής. Στο ποντάρισμα ο παίκτης έχει πολλές επιλογές μπορεί να παίξει από 10 cents μέχρι 500 ευρώ. Οπότε είναι καλή επιλογή και για αυτούς που ποντάρουν λίγα χρήματα αλλά και για αυτούς που θέλουν να ποντάρουν περισσότερα.\nΘα επικεντρωθούμε στα πιο σημαντικά σύμβολα στο παιχνίδι, διότι είναι αυτά που μπορεί να προσφέρουν τα περισσότερα κέρδη στον παίκτη. Τα σύμβολα αυτά είναι το wild και το scatter.\nMermaid Queen Slot και σύμβολα\nΣύμβολο Wild: Ο ναυτικός έχει οριστεί σαν σύμβολο wild σε αυτό το slot. Σκοπός του συμβόλου είναι να αντικαταστήσει τα 12 από τα 13 σύμβολα στο φρουτάκι για να δημιουργηθούν περισσότεροι νικηφόροι συνδυασμοί. Όταν συμμετέχει σε νικηφόρο συνδυασμό τα κέρδη διπλασιάζονται. Το σύμβολο που δεν αντικαθιστά είναι η γοργόνα\nΣύμβολο Scatter: Η γοργόνα είναι το σύμβολο scatter. Η γοργόνα Αρχικά προσφέρει κέρδη σε οποιαδήποτε θέση στους τροχούς. Αρκεί ο παίκτης να συναντήσει 2 ή περισσότερα τέτοια σύμβολα. Τρία η περισσότερα σύμβολα με την γοργόνα χαρίζουν 15 δωρεάν περιστροφές οι οποίες συνοδεύονται με τον πολλαπλασιαστή κέρδους x3.\nΤι μας άρεσε αλλά και τι μας έλειψε στο δωρεάν φρουτάκι\nΤο φρουτάκι Mermaid Queen έχει καλοσχεδιασμένα σύμβολα τα οποία όμως δεν συνοδεύονται από μία μουσική που να σχετίζεται με το θέμα του slot. Υπάρχουν απλά χαρακτηριστικά στο τυχερό παιχνίδι που δίνουν πολλές δυνατότητες, όπως, το σύμβολο wild που όχι μόνο αντικαθιστά τα άλλα σύμβολα αλλά διπλασιάζει και τα κέρδη και το σύμβολο scatter που χαρίζει δωρεάν περιστροφές με τριπλασιασμό των κερδών. Πιστεύουμε, ότι το παιχνίδι θα γινόταν πιο διασκεδαστικό, εάν διέθετε γύρο μπόνους. Τέλος, είναι πολύ σημαντικό ότι ο παίκτης μπορεί να κερδίσει το σταθερό τζακποτ στο παιχνίδι με δύο σύμβολα (είτε το wild είτε το scatter).\nΣημαντικές πληροφορίες για το Φρουτάκι Mermaid Queen\nΘέμα: Παραμύθια, μυθολογία


Μονόδρομος η υπεράσπιση της κατοχύρωσης της φέτας - Πρωινός Λόγος - Η καθημερινή εφημερίδα της Ηπείρου\nΜονόδρομος η υπεράσπιση της κατοχύρωσης της φέτας\n• Την κυβέρνηση καλεί το ΓΕΩΤΕΕ να εισηγηθεί την αφαίρεση του αστερίσκου μειωμένης προστασίας της φέτας. Για το Γεωτεχνικό Επιμελητήριο «η υπεράσπιση της κατοχύρωσης της Φέτας δεν είναι απλώς επιβεβλημένη αλλά, στην ουσία, μονόδρομος για τη χώρα μας».\n«Οφείλουμε να υπερασπιστούμε το κοινοτικό κεκτημένο κατοχύρωσης της Φέτας, την ισοτιμία της με τα βασικά Ευρωπαϊκά τυριά και τις αρχές της Ευρωπαϊκής Ένωσης για δίκαιο εμπόριο με διασφάλιση του υγιούς ανταγωνισμού των αγορών, της αρχής της κοινοτικής προτίμησης και του δικαιώματος των καταναλωτών να πληροφορούνται και να επιλέγουν», σημειώνει σε ανακοίνωσή του.\nΤο ΓΕΩΤΕΕ, καλεί την ελληνική κυβέρνηση, με όρους Εθνικής συνεννόησης, να απαιτήσει την άμεση επαναδιαπραγμάτευση της CETA, για την πλήρη και άμεση προστασία της Φέτας και των Π.Ο.Π. προϊόντων της χώρας μας, αλλά και να διασφαλίσει, σε όλες τις διεθνείς εμπορικές συμφωνίες της ΕΕ με τρίτες χώρες, την κατοχύρωση της Π.Ο.Π. Φέτας και την εφαρμογή του κοινοτικού κεκτημένου των παραγωγικών, περιβαλλοντικών και κοινωνικών ποιοτικών προδιαγραφών της Ευρώπης.


ΚΑΡΑΜΠΑΓΚ - ΜΟΛΝΤΕ (16/9/20) | ΠΡΟΓΝΩΣΤΙΚΑ - ΣΤΟΙΧΗΜΑ - ΑΝΑΛΥΣΕΙΣ\nΚαραμπάγκ – Μόλντε\nAEK Arena (7.400)\nΚωδ. ΟΠΑΠ: 802\nΑπόσταση: Σε ουδέτερο γήπεδο στη Λάρνακα που απέχει 1.554 χλμ. από τη φυσική έδρα της Καραμπάγκ και 3.235 χλμ. απ' αυτή της Μόλντε.\n*16-13-9 σε 38 ματς στο UCL\n*1-1-0 κόντρα σε νορβηγικές ομάδες\n*42-31-43 σε 116 ματς στην Ευρώπη\n*8-8-8 σε 24 ματς στο UCL\n*32-25-37 σε 94 ματς στην Ευρώπη\n*130-123 τα γκολ της στην Ευρώπη\nΚαιρός: 30oC Ζέστη\nΣχόλια: «Μονό» ματς για τον 3ο προκριματικό γύρο. Δεν ισχύει ο κανονισμός του εκτός έδρας γκολ, σε περίπτωση ισοπαλίας μετά τη λήξη του 90λέπτου ακολουθεί παράταση και (αν χρειαστεί) η διαδικασία των πέναλτι. Ο νικητής θα παίξει στα πλέι οφ με τον νικητή του ζευγαριού Φερεντσβάρος-Ντινάμο Ζάγκρεμπ. Κεκλεισμένων των θυρών.\nΚαραμπάγκ: Στον α' γύρο «καθάρισε» εύκολα το εμπόδιο της Σίλεκς από τα Σκόπια με 4-0 στο Μπακού, ενώ στον β' προκριματικό απέκλεισε εντός την Σερίφ Τίρασπολ. Προηγήθηκε στο 22' με πέναλτι του Μάτιτς, ακολούθησε το 2-0 από τον Εμρελί, με το 2-1 του 78' να μην αλλάζει τις ισορροπίες στο ζευγάρι. Τις τελευταίες μέρες υπάρχει γκρίνια στην ομάδα από τους διοικούντες, τους παίκτες και την τεχνική ηγεσία για την απόφαση της ΟΥΕΦΑ να γίνει το ματς στην Κύπρο. «Είναι μία απόφαση που σηκώνει συζήτηση, αλλά δεν μπορούμε να κάνουμε τίποτα», είναι η ατάκα που κυριαρχεί στις δηλώσεις τους τονίζοντας πως «ακόμη και έτσι θα παλέψουμε για να φθάσουμε στα play off και στη συνέχεια στους ομίλους του Τσάμπιονς Λιγκ». Στην αποστολή ο νεοαποκτηθείς Αντράντε (Μ, 0/0 σε όλες τις διοργανώσεις) που κατέφθασε στις 28 Αυγούστου από τη βουλγαρική Τσερνό Μόρε. Δύσκολα θα παίξει ο βασικός Εμρελί (Ε, 2/2 στην Ευρώπη, 2/2 στο πρωτάθλημα).\nΜόλντε: Στον α' γύρο νίκησε άνετα με 5-0 εντός τη φινλανδική Κουόπιο, ενώ στον β' γύρο προκρίθηκε με ανατροπή επί της σλοβένικης Τσέλιε. Βρέθηκε να χάνει στο 38', όμως στο β' μέρος κατάφερε να «γυρίσει» την κατάσταση με γκολ των Χουσέιν στο 57' και Τζέιμς στο 74', να επικρατήσει με 2-1 και να συνεχίσει στον θεσμό. Στόχος της είναι να βρεθεί στους ομίλους, όπως συνέβη το 1999-2000, όπου ήταν στο ίδιο γκρουπ με τις Πόρτο, Ρεάλ και Ολυμπιακό. Στο νορβηγικό πρωτάθλημα, το οποίο βρίσκεται σε πλήρη εξέλιξη, δεν αγωνίστηκε το περασμένο Σαββατοκύριακο. Είναι στο -13 από την κορυφή, όπου βρίσκεται η Μπόντο Γκλιμτ, έχοντας 34 βαθμούς. Επί των αγωνιστικών, δεν φαίνεται να προκύπτει κάποιο ιδιαίτερο πρόβλημα στους φιλοξενούμενους. Επιστρέφει στην 11άδα ο αρχηγός Μάγκνους Βολφ Άικρεμ (Μ, 2/1 στο UEL, 15/3 στο πρωτάθλημα) που έλειψε στο ματς με τη Βίκινγκ (30/8, 1-2) λόγω τραυματισμού του από το ματς με την Τσέλιε..\nΜε βάση την εικόνα των δύο ομάδων έως τώρα εντός και εκτός συνόρων, το G/G έχει μεγάλη πιθανότητα επιβεβαίωσης. Αμφότερες έχουν «θέματα» στα μετόπισθεν τόσο στο τρανζίσιον όσο και στις στατικές φάσεις. Έτσι θα είναι το σημείο, στο οποίο θα ποντάρουμε.\nΚαραμπάγκ - Μόλντε\nSTAKE: 10.00 @1.76\nΠρ. Europa League (19)\n1/10 18:30 Κλουζ - Κουόπιο1/10 20:00 Σλόβαν Λίμπερετς - ΑΠΟΕΛ1/10 20:00 Μάλμε - Γρανάδα1/10 20:00 Ρόζενμποργκ - PSV Αϊντχόφεν 1/10 20:00 Σαρλερουά - Λεχ Πόζναν1/10 20:30 Χαποέλ Μπερ Σέβα - Πλζεν1/10 21:00 Λέγκια Βαρσοβίας - Καραμπάγκ1/10 21:00 Ντιναμό Μπρεστ - Λουντογκόρετς1/10 21:00 Σαράγεβο - Σέλτικ1/10 21:00 Κοπεγχάγη - Ριέκα1/10 21:00 Σταντάρ Λιέγης - Μολ Φέχερβαρ1/10 21:30 Νταντάλκ - Κλάκσβικ1/10 21:30 Γιουνγκ Μπόις - Τίρανα1/10 21:30 Βασιλεία - ΤΣΣΚΑ Σόφιας1/10 21:45 ΑΕΚ - Βόλφσμπουργκ 1/10 21:45 Ρέιντζερς - Γαλατασαράι 1/10 22:00 Τότεναμ - Μακάμπι Χάιφα 1/10 22:00 Σπόρτινγκ Λισαβόνας - Λίντσερ1/10 22:00 Ρίο Άβε - Μίλαν


Ευρωμπάσκετ 2007: Στις οθόνες σας τώρα - Age Of Basketball\nHome / ΕΘΝΙΚΕΣ ΟΜΑΔΕΣ / Ευρωμπάσκετ 2007: Στις οθόνες σας τώρα\n14 August 2010\tΕΘΝΙΚΕΣ ΟΜΑΔΕΣ, ΕΘΝΙΚΗ ΕΛΛΑΔΑΣ Leave a comment\nΔημοσιεύτηκε στις 3 Σεπτεμβρίου 2007\nΕπιτέλους αρχίζει! Σε λίγες ώρες από τώρα θα έχουμε το πρώτο τζάμπολ του 35ου Ευρωμπάσκετ και το Age of Basketball θα κάνει μία μικρή παρουσίαση των 16 ομάδων που συνθέτουν τη διοργάνωση, προσφέροντάς σας όλα όσα θα θέλατε να ξέρετε προτού οι πρωταγωνιστές μπουν στις 4 γραμμές του γηπέδου.\nΌπως θα δείτε και στα άλλα άρθρα, πριν από το πρώτο παιχνίδι υπάρχουν και κάποια γενικά σχόλια για όλες τις ομάδες, οπότε για να μην γινόμαστε κουραστικοί δεν θα τα επαναλάβουμε. Εδώ, η ανάλυσή μας θα είναι λίγο πιο παρασκηνιακή…\nΠριν αρχίσουμε θα τονίσω 2 πράγματα που έχουν την πιο μεγάλη σημασία στο Ευρωμπάσκετ. Σύμφωνα με το σύστημα, 2 από τις Ιταλία, Γαλλία, Σλοβενία, Γερμανία, Λιθουανία και Τουρκία θα μείνουν εκτός οκτάδας και 1 από τις Ελλάδα, Ρωσία, Σερβία, Ισπανία, Κροατία θα μείνει εκτός οκτάδας. Αυτό σημαίνει ότι 3 από τις λεγόμενες ισχυρές ομάδες, θα αποτύχουν ολοκληρωτικά. Επίσης, οι ομάδες μεταφέρουν αποτελέσματα από τον πρώτο στον δεύτερο γύρο. Έχοντας αυτό στο μυαλό, ας αρχίσουμε κατά όμιλο:\nΕλλάδα: Η τροπαιούχος είναι… άΦωτση, αλλά όχι και άφωτη! Στόχος το χρυσό, ακόμη κι αν οι περισσότεροι διστάζουν να το πουν. Έχει ενδιαφέρον να δούμε πώς θα αντιδράσουν στο ματς με τους Ισπανούς στους ομίλους του δευτέρου γύρου. Μην εκπλαγείτε αν χάσουμε σχετικά εύκολα. Η Ελλάδα έχει ως στόχο την εκδίκηση και η εκδίκηση έρχεται μόνο στον τελικό. Δεν ξέρω αν οι διεθνείς θα τα δώσουν όλα στο ματς του ομίλου, το οποίο είναι ούτως ή άλλως αδιάφορο. Η οκτάδα είναι σίγουρη, εκεί θα διασταυρωθεί με έναν από τους 6 που γράψαμε πιο πάνω ότι θα έχουν 2 απώλειες. Μοναδικές περιπτώσεις να διασταυρωθούμε με τους Ισπανούς στα ημιτελικά είναι στον δεύτερο γύρο να βγουν οι δύο ομάδες 1η-3η ή 2η-4η. Και κάτι από ακόμα πιο βαθιά: Ο Γιαννάκης πέρσι μίλαγε για νικητές και πρότυπα μετά τη 2η θέση, αλλά δεν θα αντέξει να ξαναχάσει από τον Ερνάντεθ.\nΣερβία: Πληγωμένη. Η Σερβία πέρασε μία γενιά χρυσών επιτυχιών, με τους παίκτες της να διψούν εν μέσω πολέμου για καταξίωση και για να δώσουν απάντηση σε όσους τους απαξίωναν (για να το πω διακριτικά) σε πολιτικό επίπεδο. Η επόμενη γενιά (2003-06) χάθηκε και τώρα βγαίνει ουσιαστικά η πρώτη «μεταπολεμική» γενιά της χώρας. Θέλουν οκτάδα και προσωπικά νομίζω ότι θα φτάσουν γιατί είναι διψασμένοι και… Σέρβοι. Προσωπικό στοίχημα του Μόκα (Σλάβνιτς) να αποδείξει ότι μπορεί και χωρίς τους αστέρες της ομάδας, ώστε να κάνει αυτούς να τον παρακαλάνε του χρόνου.\nΡωσία: Ο Πάντιους δήλωσε ότι θέλει τελικό και μάλλον κατέγραψε την ατυχέστερη δήλωση του Ευρωμπάσκετ. Οι Ρώσοι έχουν κακό ρόστερ με λίγο ταλέντο, στο οποίο ο Κιριλένκο δεν μπορεί να δώσει περισσότερη ζωή από τον όμιλο του δεύτερου γύρου πιθανότατα. Έκπληξη αν μπουν οκτάδα, θα κριθεί μάλλον τη Δευτέρα στο ματς με τους Σέρβους. Η μισή ομάδα είναι ήδη «πλακωμένη» και δεν μιλιέται πριν καν αρχίσουν οι αγώνες…\nΙσραήλ: Έχει πετύχει απόλυτα, έφτασε στο Ευρωμπάσκετ μετά από τον «μαραθώνιο Βασιλακόπουλου». Δεν μπορεί να πάει πιο πέρα, αν και θα παίξει την πρόκρισή του στο ματς με τους Ρώσους. Άτυχο γιατί την πρεμιέρα που θα είναι πιο έτοιμο αντιμετωπίζει την πρωταθλήτρια Ευρώπης. Μετά θα βγει η κούραση.\nΙσπανία: Πρωταθλητές κόσμου και σίγουροι πρωταθλητές Ευρώπης (!!;;). Έτσι νιώθουν οι Ισπανοί, έχουν τη διαιτησία να τους χαμογελάει προκλητικά εδώ και τρία χρόνια και δεν φοβούνται τίποτα. Ο κόσμος παραληρεί, η επιστροφή Γκαρμπαχόσα ήταν από πλευράς μάρκετινγκ το μεγαλύτερο κόλπο μία μέρα πριν την έναρξη (ενώ είχε ξεκαθαρίσει από την Παρασκευή), όλοι είναι χαρούμενοι. Ας περιμένουμε μέχρι την πρώτη σφαλιάρα. Θα έρθει. Το θέμα είναι πότε. Αν έρθει νωρίς, θα επιβιώσουν. Αν όχι… Επίσης, οι Ισπανοί έχουν αποδείξει ότι δεν αντέχουν την πίεση του κόσμου τους όταν τα πράγματα δεν πάνε καλά. Ο Ερνάντεθ το θεωρεί λυμένο αυτό μετά το περσινό χρυσό…\nΚροατία: Μπορεί να μην τολμούν καν να το πουν προς τα έξω, αλλά ζουν, αναπνέουν και… κατεβαίνουν στο φετινό Ευρωμπάσκετ για τον αγώνα της Τετάρτης 5 Σεπτεμβρίου. Ναι, καλά καταλάβατε… Ισπανία-Κροατία, στην επανάληψη του βιασμού του 2005. Μπορεί να λείπουν πολλοί, αλλά όσοι βρίσκονται εδώ ξέρουν ότι ένα ολόκληρο έθνος θέλει να ξεπλύνει την ντροπή και αφού δεν υπάρχει σερίφης να πάρει το νόμο στα χέρια του. Το ξέρουν και οι Ισπανοί, το ξέρει και η FIBA Europe. Θα έχει τουλάχιστον ενδιαφέρον η βραδιά, ενώ αν οι Κροάτες κερδίσουν, ανατρέπεται το όλο στήσιμο του Ευρωμπάσκετ…\nΛετονία: Τυχερή και ουσιαστικά έχει προκριθεί στον επόμενο γύρο. Εκείνη κοιτάζει τρία ματς, Πορτογαλία, Κροατία και Ρωσία. Αν τα πάρει είναι οκτάδα. Δεν θα τα πάρει όμως και θα μείνει απ’ έξω. Δείτε τον Μπιέντρινς τώρα (που δεν θα τον δείτε γιατί η ΕΤ1 έχει μάλλον πάρει τα αποκλειστικά δικαιώματα του Ισραήλ στις μεταδόσεις, αλλιώς δεν εξηγείται τέτοια επιμονή) γιατί δύσκολα θα ξανακατέβει.\nΠορτογαλία: Ωραία και τουρίστρια. Θέλει να παλέψει, αλλά δεν μπορεί. Αν κερδίσει τους Λετονούς, πάει στον δεύτερο γύρο, καταγράφοντας τη μεγαλύτερη επιτυχία στην ιστορία της. Πάντως, κι έτσι, χαρούμενη είναι. Ομάδα, παρέα, χωρίς άγχος.\nΓερμανία: Νέα Ντιρκιάδα ή όχι; Ο παικταράς είπε «τελικό» και κανείς δεν τόλμησε να του απαντήσει ότι δεν μπορεί με το ρόστερ που έχει. Αν αντέξει, τώρα που είναι και ξεκούραστος, οι Γερμανοί μπορούν να κερδίσουν όλες τις ομάδες εκτός από την Ελλάδα. Αν βγουν τρίτοι ή τέταρτοι στη δεύτερη φάση πέφτουν μάλλον πάνω μας (ή στους Ισπανούς) στα προημιτελικά. Ο Ντιρκ μπορεί να μην το φωνάζει αλλά βλέπει πρώτη θέση στους δύο πρώτους γύρους, κάτι που σημαίνει Σερβία ή Κροατία στην οκτάδα και… τετράδα.\nΛιθουανία: Ομαδάρα, ταλέντο όσο λίγες, αλλά από το Ακρόπολις ακόμη, πολλή γκρίνια. Όλοι αμφισβητούν τον Μπουτάουτας, από τους δημοσιογράφους που είναι μαζί της μέχρι τον φροντιστή. Και το κακό είναι ότι κανείς παίκτης δεν παίζει γι’ αυτόν. Με βάση ρόστερ θα είναι αποτυχία αν μείνει εκτός τετράδας, με βάση τα αποδυτήρια, μην εκπλαγείτε αν τη δείτε να μένει εκτός οκτάδας.\nΤουρκία: Οι Τούρκοι είναι εδώ. Πέρσι βγήκαν 4οι στο Μουντομπάσκετ (ανάμεσα στις ευρωπαϊκές ομάδες), φέτος έχουν και βοήθεια από το NBA. Ο Τάνιεβιτς είναι ένα βήμα πιο μπροστά από τον Σλάβνιτς. Έκανε τους NBAερς να παρακαλάνε να κατέβουν. Το θέμα είναι αν θα μπορέσει να κρατήσει τα αποδυτήρια. Αν ναι, τότε ιδού η μία από τις τέσσερις της τετράδας. Αλλιώς, θα έχουμε πολύ γέλιο από τις ιστορίες που θα βγουν, πριν ξεσπάσει ο «πόλεμος».\nΤσεχία: Η καλύτερη από τις μικρές, μάλλον θα βγει 13η, γιατί ήταν πιο άτυχη στην κλήρωση από τη Λετονία (και σε χαμηλότερο γκρουπ δυναμικότητας). Αν κάποιος μεγάλος την υποτιμήσει, θα έχει προβλήματα.\nΓαλλία: Εδώ αρχίζουν τα ωραία. Ο Μπερζό φέτος παίζει το κεφάλι του. Αλλά σε αντίθεση με άλλους (βλ. Μπουτάουτας), αυτός έχει σωματοφύλακες. Δεν είναι μυστικό ότι Πάρκερ και Ντιό παίζουν για τον προπονητή τους. Επίσης, δεν είναι μυστικό τι αν η Γαλλία αποτύχει, ο Μπερζό θα «κρεμαστεί» για τη φαεινή ιδέα που είχε, να κόψει τους Ζελαμπάλ και Μικαέλ Πιετρούς (ο καλός από τα δύο άμπαλα αδέρφια). Όμως, το ερώτημα είναι… πού ξεκινάει η αποτυχία (για τον Τύπο και την ομοσπονδία) για μια ομάδα που βγήκε 3η στο προηγούμενο Ευρωμπάσκετ και 3η ευρωπαϊκή ομάδα στο Μουντομπάσκετ; Κάτι μου είπε ένα πουλάκι για τετράδα ή ακόμη και τελικό… Θα δούμε. Βάλτε στο παιχνίδι και τον παράγοντα Πάρκερ, που μετά τη Λονγκόρια παντρεύτηκε και τον Μπερζό.\nΣλοβενία: Τρεις κι ο κούκος και αν δεν υπήρχαν οι Σέρβοι που θα μπορούσαν να κατεβάσουν και Σερβία Β (από αυτούς που αποφάσισαν να μην κατέβουν) θα μιλούσαμε για την ομάδα με τις πιο σημαντικές απουσίες. Στα συν η πολύ καλή ατμόσφαιρα στα αποδυτήρια, η αμοιβαία εκτίμηση που τρέφουν ο ένας για τον άλλο τα αστέρια (Λάκοβιτς, Σμόντις, Νεστέροβιτς, Γιαγκότνικ). Στα πλην, η μετριότητα του Πίπαν, τα νεύρα του Νεστέροβιτς που στα περισσότερα ματς περιφέρεται ασκόπως χωρίς να τροφοδοτείται και η διάθεση ηττοπάθειας.\nΙταλία: Πολύ ταλέντο και πολλή ατυχία. Όμως, η Ιταλία έχει έναν βράχο στον πάγκο. Τον Ρεκαλκάτι. Όσο υπάρχει εκείνος οι διαγωνισμοί τριπόντων των Μπαζίλε, Μπελινέλι, Μπουλέρι, Μορντέντε και Σοράνια σε κάθε ματς δεν θα έχουν άσχημη εξέλιξη και οι ψηλοί δεν θα γκρινιάζουν (μιλάμε για τα επίσημα). Περιμένετε μια μεταμόρφωση σε σχέση με τα φιλικά. Ασυλία έχουν όλοι όταν σουτάρουν, αλλά ο Μπαρνιάνι… λίγο περισσότερη. Μπορεί να κλείσει πολλά σπίτια, ακόμα και μερικά που κανείς δεν περιμένει. Ο Ρεκαλκάτι λέει Ολυμπιάδα, αλλά εννοεί τετράδα.\nΠολωνία: Μόνο και μόνο το γεγονός ότι ο Βόιτσικ στα 37 του εξακολουθεί να είναι ο καλύτερός της παίκτης φτάνει για να μη συνεχίσω την ανάλυση. Αν σημειώσουμε κάτι, θα είναι η καλή ατμόσφαιρα και η γνώση των μικρών δυνατοτήτων της, κάτι που μπορεί να της βγει σε καλό. Οι Πολωνοί ονειρεύονται δεύτερο γύρο και στοχεύουν στο ματς της Τρίτης με τους Σλοβένους.\nΘα τολμήσω να προχωρήσω την ανάλυση ένα βήμα πιο κάτω, φτάνοντας στις 3 ομάδες που θα μείνουν εκτός οκτάδας. Στους δύο πρώτους ομίλους συμφωνώ με τον BEN και κοιτάμε αμφότεροι προς την πλευρά της Ρωσίας (από την πεντάδα που αναφέραμε στην αρχή). Στους δύο τελευταίους, ο BEN «βλέπει» Σλοβενία και Γαλλία ως τις αποτυχίες του τουρνουά, ενώ εγώ θα προτιμήσω Σλοβενία και Λιθουανία (από την εξάδα που γράψαμε στην αρχή). Τους λόγους θα τους αναλύσουμε άλλη στιγμή. Το σίγουρο είναι ότι φέτος μέχρι και ο αγώνας για τις θέσεις 7-8 θα «μυρίζει αίμα», καθώς ο νικητής θα πηγαίνει στο προολυμπιακό.


Δήμος Γορτυνίας: Νέος ασφαλής τάπητας στο γήπεδο μπάσκετ του Γυμνασίου – Λυκείου Τροπαίων - OTA VOICEΔήμος Γορτυνίας: Νέος ασφαλής τάπητας στο γήπεδο μπάσκετ του Γυμνασίου – Λυκείου Τροπαίων - OTA VOICE\nΟ Δήμος Γορτυνίας με πιστώσεις από το Πρόγραμμα του Υπουργείου Εσωτερικών «Φιλόδημος ΙΙ», στα πλαίσια του έργου που αφορά στην βελτίωση των σχολικών υποδομών, προχώρησε στην τοποθέτηση νέου τάπητα στο γήπεδο μπάσκετ του Γυμνασίου – Λυκείου Τροπαίων.\nΗ εικόνα του προαύλιου χώρου της σχολικής μονάδας αναβαθμίστηκε με την προσθήκη ενός σύγχρονου και ασφαλούς τάπητα ο οποίος, πληροί όλες τις προϋποθέσεις των προτύπων ασφαλείας της Ευρωπαϊκής Ένωσης.\nΟ Δήμαρχος Γορτυνίας, κ. Στάθης Κούλης, δήλωσε σχετικά με αυτή την ευχάριστη εξέλιξη: «Πρωταρχικό μέλημά μας είναι η βελτίωση της ποιότητας της ζωής των παιδιών και των εφήβων μας. Προσπαθούμε καθημερινά, ως Δημοτική Αρχή, να αναβαθμίζουμε τις υποδομές μας προς όφελος των παιδιών μας. Ο τάπητας στο γήπεδο μπάσκετ του Γυμνασίου – Λυκείου Τροπαίων ήταν σε κακή κατάσταση θέτοντας παράλληλα ζήτημα ασφάλειας των μαθητών. Πλέον, είμαι πολύ ικανοποιημένος που τα παιδιά της περιοχής απολαμβάνουν το παιχνίδι στο ανανεωμένο και ασφαλές γήπεδο μπάσκετ των Τροπαίων».


Best In Greece- Υπολογιστές και υλικό > Ρομποτική\nBest In Greece » Υπολογιστές και υλικό » Ρομποτική Σελιδοδείκτης:\nΕφαρμογές τεχνολογίας της ρομποτικής. Κατηγορίες: Τεχνολογία, Διαδίκτυο > Λογισμικό > Εφαρμογές Λογισμικού, Downloads URL: http://www.htr.gr/\nhttp://www.htr.gr/ Διαβάστε περισσότερων\nΣούκος Robots ΑΒΕΕ\nΚατασκευή ρομποτικών συστημάτων υψηλής τεχνολογίας και απόδοσης, στη Λάρισα. Πληροφορίες, προϊόντα. Κατηγορίες: Βιομηχανία, Εμπόριο, Υπηρεσίες > Αμυνα, Ασφάλεια > Αμυνας, Ασφάλειας Συστήματα URL: http://www.soukosrobots.gr/\nhttp://www.soukosrobots.gr/ Διαβάστε περισσότερων\nΕρευνητικό εργαστήριο στις τεχνολογίες της ρομποτικής, των ολογραμμάτων και του προγραμματισμού. Πληροφορίες, άρθρα σύγχρονης επιστήμης, αναφορές. Κατηγορίες: Επιστήμη, Έρευνα > Έρευνα URL: http://www.lucaslab.com/\nhttp://www.lucaslab.com/ Διαβάστε περισσότερων\nΕίδη ρομποτικής και των ηλεκτρονικών μηχανικών κατασκευών. Προϊόντα, παραγγελίες on-line. Κατηγορίες: Καταστήματα On-line > Ψυχαγωγία, Χόμπι, Παιχνίδια, Συλλογές URL: http://www.roboworld.gr/\nhttp://www.roboworld.gr/ Διαβάστε περισσότερων\nCognito Quam Ηλεκτροτεχνολογίες\nΒιομηχανικά προϊόντα, συστήματα και εφαρμογές ηλεκτρονικών, ελέγχου, ρομποτικής και αυτοματισμού. Κατηγορίες: Βιομηχανία, Εμπόριο, Υπηρεσίες > Μηχανήματα, Εξοπλισμός, Εργαλεία > Αυτοματισμού, Ελέγχου URL: http://www.cognitoquam.gr/\nhttp://www.cognitoquam.gr/ Διαβάστε περισσότερων\nKouvalias Robots & Vision Systems\nΡομποτικά συστήματα. Παλλετοποίηση, συγκόλληση, λείανση, κοπή, τροφοδοσία μηχανών, μοντάζ. Πληροφορίες, συνεργάτες. Κατηγορίες: Βιομηχανία, Εμπόριο, Υπηρεσίες > Μηχανήματα, Εξοπλισμός, Εργαλεία > Βιομηχανικός Εξοπλισμός URL: http://www.kouvalias.com/\nhttp://www.kouvalias.com/ Διαβάστε περισσότερων\nΜελέτες και κατασκευές ειδικών μηχανημάτων για κάθε χρήση, σε βιομηχανία, βιοτεχνία και ρομποτική. Κατηγορίες: Βιομηχανία, Εμπόριο, Υπηρεσίες > Μηχανήματα, Εξοπλισμός, Εργαλεία > Βιομηχανικός Εξοπλισμός URL: http://www.mdautomatik.gr/\nhttp://www.mdautomatik.gr/ Διαβάστε περισσότερων\nA-Z Onlycy.com - The Cyprus Business Directory\nCyprus business directory and search engine for Cyprus companies...\nhttp://www.onlycy.com Διαβάστε περισσότερων


Στην πρώτη γραμμή της φωτιάς στην Μαγούλα ο Δήμος Τρίπολης | Πυρκαγιά ξέσπασε, το μεσημέρι της Παρασκευής (6/8/2021), στο χωριό Μαγούλα του Δήμου Τρίπολης.\nΆμεσα, έσπευσαν δυνάμεις της Πυροσβεστικής και του Δήμου Τρίπολης καθώς και πολλοί κάτοικοι των χωριών, με τρακτέρ και βυτία, για να περιορίσουν το μέτωπο της φωτιάς, σε μια εξαιρετικά δύσκολη μέρα, με πολλά ενεργά μέτωπα, στο σύνολο της χώρας.\nΑπό την πρώτη στιγμή, στην πρώτη γραμμή της φωτιάς ήταν ο Δήμαρχος Τρίπολης κ. Κώστας Τζιούμης και ο υπεύθυνος πολιτικής προστασίας κ Γεώργιος Οικονομόπουλος.\nΟ Δήμος Τρίπολης συνδράμει με υδροφόρες, δύο μηχανήματα έργου (JCB),καθώς και μικρά πυροσβεστικά, το έργο της κατάσβεσης.\nΔήμος ΤρίποληςΟικονομόπουλος ΓιώργοςΠολιτική ΠροστασίαΠυρκαγιάΤζιούμης ΚώσταςΤρίπολη\nΝικολάκου: ”Σταθείτε επιτέλους κ.Περιφερειάρχα στο ύψος των δύσκολων στιγμών που βιώνει η Πελοπόννησος”


Τα επόμενα βήματα για την ολοκλήρωση της Τραπεζικής Ένωσης\nΤρι. 21 ΣΕΠ 21 19:23\n15.11.2015 - 21:43\nΗ Ευρωπαϊκή Επιτροπή διεξήγαγε στις 11/11 συζήτηση προσανατολισμού σχετικά με τα επόμενα βήματα που απαιτούνται για την ολοκλήρωση της Τραπεζικής Ένωσης. Η συζήτηση αυτή αποτελεί απαραίτητο μέρος της επίτευξης μιας πλήρους και βαθιάς Οικονομικής και Νομισματικής Ένωσης (ΟΝΕ), ιδίως με την κατάθεση πρότασης για ένα Ευρωπαϊκό Σύστημα Εγγύησης των Καταθέσεων (ΕΣΕΚ).\nΗ πρόσφατη Έκθεση των Πέντε Προέδρων με τα βήματα που απαιτούνται για την περαιτέρω ενίσχυση της ΟΝΕ, περιλαμβάνει και πρόταση εγγύησης των καταθέσεων σε ευρωπαϊκό επίπεδο. Το ΕΣΕΚ (Ευρωπαϊκό Σχέδιο Εγγύησης Καταθέσεων) θα αποτελούσε ορόσημο για την ενίσχυση της χρηματοπιστωτικής σταθερότητας λόγω μείωσης της σχέσης μεταξύ τραπεζών και δημόσιου χρέους και ενίσχυση της εμπιστοσύνης μέσω της προστασίας των καταθέσεων, ανεξάρτητα από την θέση της τράπεζας στην Ένωση. Ένα τέτοιο σύστημα θα πρέπει ως πρώτο βήμα να στηρίζεται σε ένα σύστημα αντασφάλισης.\nΗ πρόταση της Επιτροπής, που θα κατατεθεί στις 24 Νοεμβρίου, θα συνοδεύεται από Ανακοίνωση με συγκεκριμένα μέτρα για περεταίρω μείωση των κινδύνων στο χρηματοπιστωτικό σύστημα.\nΟ κ. Βάλντις Ντομπρόβσκις, Aντιπρόεδρος της Επιτροπής για το ευρώ και τον κοινωνικό διάλογο δήλωσε: «Η χρηματοπιστωτική σταθερότητα αποτελεί προαπαιτούμενο για οικονομική ανάπτυξη και σύγκλιση. Πρέπει να ολοκληρώσουμε την Τραπεζική Ένωση που αποτελεί πυλώνα για μια ανθεκτική και δυναμική ΟΝΕ. Η σημερινή συζήτηση στην Επιτροπή αποδεικνύει την δέσμευσή μας για την πρόταση των πρώτων βημάτων προς την δημιουργία ενός συστήματος εγγύησης των καταθέσεων της ΕΕ ήδη από φέτος. Παράλληλα θα εργαστούμε για να μειώσουμε περαιτέρω τους κινδύνους στον τραπεζικό κλάδο».\nΟ κ. Τζόναθαν Χίλ, Επίτροπος αρμόδιος για την χρηματοπιστωτική σταθερότητα, τις χρηματοπιστωτικές υπηρεσίες και την ένωση κεφαλαιαγορών δήλωσε: «Όλοι συμφωνούμε ότι στον τομέα της τραπεζικής ένωσης οι εργασίες δεν έχουν ακόμη ολοκληρωθεί. Μαζί με την επιτήρηση και την εξυγίανση χρειαζόμαστε ένα αποτελεσματικό σύστημα εγγυήσεων των καταθέσεων. Με την σταδιακή δημιουργία του σε ευρωπαϊκό επίπεδο θα ενισχύσουμε την εμπιστοσύνη των καταθετών στις τράπεζές τους και θα εξασθενίσουμε τη σχέση μεταξύ τραπεζών και δημόσιου χρέους».


Κορωνοϊός: Στο επίκεντρο η Καστοριά με 17 κρούσματα–Πώς αναζωπυρώθηκε ο ιός στην περιοχή\nΤετάρτη, 01 Ιουλίου 2020 13:32\nΣύμφωνα με τον συντονιστή ΕΟΔΥ της Δυτικής Μακεδονίας, Ιορδάνη Ρωμιόπουλο, το πρώτο κρούσμα μετά από πολύ καιρό εμφανίστηκε στην Καστοριά στις 24 Ιουνίου. Μέχρι και σήμερα έχουν επιβεβαιωθεί 17 περιστατικά με λοίμωξη Covid-19. Οι 16 είναι κάτοικοι Καστοριάς και ο ένας κάτοικος Κοζάνης. Παρόλο που όλα τα κρούσματα, πλην δύο τα οποία χαρακτηρίζουν ως «ορφανά», έχουν σχέση μεταξύ τους, δεν είναι γνωστός ο τρόπος που κόλλησε ο πρώτος ασθενής. Πιθανολογείται ότι ο ιός μπορεί να μεταφέρθηκε από κάποιο εισαγόμενο περιστατικό.\nΠερισσότερα σε αυτή την κατηγορία: « Κορωνοϊός: 23 νέα κρούσματα στη χώρα μας- Τα 11 «εισαγόμενα» Τον χώρισε κι έκαψε το αυτοκίνητο της μητέρας της »


Ο ΚΟΑ συγχαίρει την ΑΕΚ Καραβά\nPrevious Article Ο ΚΟΑ συγχαίρει την ΑΕΛ\nNext Article Ο ΚΟΑ στην Υπουργική Διάσκεψη στο Βελιγράδι\nΤο Διοικητικό Συμβούλιο του Κυπριακού Οργανισμού Αθλητισμού εκφράζοντας και το σύνολο του αθλητικού κόσμου του τόπου μας απευθύνει τα ολόθερμα συγχαρητήρια του στην πετοσφαιρική ομάδα της ΑΕΚ Καραβά, για την κατάκτηση του πρωταθλήματος βόλεϊ ανδρών.\nΈνα ιστορικό επίτευγμα για την προσφυγική ομάδα βόλεϊ του Καραβά, που πετυγχαίνει για πρώτη φορά στην ιστορία της και γέμισε έτσι με χαρά και περηφάνια τον κάθε Καραβιώτη και γενικά και τον Κύπριο φίλαθλο.\nΠέραν από το καθαρό αθλητικό γεγονός, έντονη είναι και η συναισθηματική φόρτιση, επειδή με την εξαιρετική αυτή επιτυχία της, η ΑΕΚ Καραβά προβάλλει με τον πιο έντονο τρόπο την κατεχόμενη κωμόπολη του Καραβά. Επιβεβαιώνει επίσης την πολύπλευρη και πολυδιάστατη προσπάθεια που καταβάλλει το σωματείο για την επιβίωση του για να συνεχίζει να αποτελεί το φάρο επιστροφής στον σκλαβωμένο Καραβά.\nΤο Διοικητικό Συμβούλιο του ΚΟΑ συγχαίρει όλους τους συντελεστές της επιτυχίας της ΑΕΚ Καραβά, διοίκηση, τεχνική ηγεσία και πετοσφαιριστές και τους εύχεται ακόμη μεγαλύτερες διακρίσεις. Διαβεβαιώνει επίσης, ότι όπως στέκεται πάντοτε δίπλα στις ομάδες μας, θα συνεχίσει να είναι αρωγός των προσπαθειών τους.


Ενα βαλιτσάκι γεμάτο αναμνήσεις | Mikrasiatis\n12 Νοεμβρίου 2010 MikrasiatisΕΚΔΟΣΕΙΣNo Comment on Ενα βαλιτσάκι γεμάτο αναμνήσεις\nΚυκλοφόρησε το Ημερολόγιο 2011 του Πολιτιστικού Συλλόγου Λαυρίου Η ΜΙΚΡΑΣΙΑ από τις εκδόσεις ΙΔΕΟΓΡΑΦΙΕΣ.\nΑπό μικρός είχα μια συνήθεια, κοίταζα τις παλιές φωτογραφίες και προσπαθούσα να τις διαβάσω σαν βιβλίο. Πολλοί μου έλεγαν ότι οι φωτογραφίες δεν σου μιλάνε. Εγώ συνέχιζα και στο τέλος κατόρθωσα και έσπασα το τείχος της σιωπής…\nΚατόρθωσα και ανακάλυψα έναν τρόπο επικοινωνίας και είπα πόσο λάθος είχαν οι άνθρωποι που δεν γνώρισαν τη γλώσσα της φωτογραφίας. Αν κοιτάξεις βαθιά μέσα στη φωτογραφία, γνωρίζεις αυτούς τους «άγνωστους συγγενείς», τους άγνωστους ανθρώπους. Σου αποκαλύπτονται. Σου εξιστορούν τη ζωή τους. Τα μάτια της γιαγιάς και του παππού, των «άγνωστων συγγενών», των άγνωστων ανθρώπων, ξένων για σένα, σου μιλάνε. Σου λένε τι είδαν, τι έζησαν οι απλοί αυτοί άνθρωποι, οι σιωπηλοί πρωταγωνιστές της ιστορίας. Και με τις αφηγήσεις των γιαγιάδων και παππούδων σε ταξιδεύουν σε τόπους μακρινούς, σε πατρίδες που τους έκλεψαν οι βάρβαροι. Βάσανα, πίκρες, καημοί, αγώνες για τη ζωή, προδοσίες, χαρές, πανηγύρια, τραγούδια και γλέντια. Βλέπεις αυτά που είδαν τα μάτια τους, ζεις αυτά που έζησαν. Μαθαίνεις την ιστορία τους.\nΈτσι γνώρισα από κοντά πολλούς ανθρώπους, έμαθα τις συνήθειές τους, τη συμπεριφορά τους. Γνώρισα τον τρόπο ζωής τους και τα γλέντια τους. Γνώρισα και έζησα το συναίσθημα αυτό που κάνει τον άνθρωπο να ξεχωρίζει από τα άλλα ζώα, τη χαρά της συγκίνησης. Γνώρισα τη γενιά εκείνη των Μικρασιατών προσφύγων του Λαυρίου, που ήταν γεμάτη καλοσύνη, ανθρωπιά και αισθήματα.\nΕίναι ένα ταξίδι της καρδιάς, ένα ταξίδι της ψυχής…\nΣ’ αυτό το ταξίδι σας προσκαλώ να ταξιδέψετε με τις αφηγήσεις και τις φωτογραφίες των γιαγιάδων και των παππούδων μας. Αυτές οι παλιές φωτογραφίες, οι κιτρινισμένες και σκονισμένες, είναι τα «ωραία» της πόλης μας και της ψυχής μας που έχουν πάντα θέση μέσα στο χρόνο. Οι αναμνήσεις των γιαγιάδων και των παππούδων μας ας γίνουν μνήμες όλων μας. Οι μαρτυρίες τους μας βοήθησαν να αναπλάσουμε εικόνες μιας ζωής που χάθηκε. Έστω και με αμυδρές γραμμές, έστω και με κενά και ατέλειες, αξίζει τον κόπο να τις σχεδιάσουμε ξανά μήπως και καταφέρουμε να τις κληροδοτήσουμε στην επόμενη γενιά με την ελπίδα να τις κρατήσει και να τις παραδώσει με τη σειρά της στη μεθεπόμενη…\nΕύχομαι, λοιπόν, καλό ταξίδι σε όλους μας στη ΜΙΚΡΑ ΑΣΙΑ, ΤΗΝ ΠΑΤΡΙΔΑ ΤΗΣ ΨΥΧΗΣ ΜΑΣ…\nτου Πολιτιστικού Συλλόγου Λαυρίου\nΗμερολόγιο, Μικρά Ασία, Πολιτιστικός Σύλλογος Λαυρίου\nΕορτή Αγ.Νικολάου των Σινασιτών


8 ζευγάρια διάσημων Ελλήνων που είχαμε ξεχάσει πως ήταν μαζί | Ladylike.gr\nΈνα από αυτά τα διάσημα πρώην ζευγάρια επανήλθε πέρσι στην επικαιρότητα, με αφορμή την συνύπαρξη του στο πλατό του Your Face Sounds Familiar. Ο λόγος για τον Πασχάλη Τσαρούχα και τη Μιμή Ντενίση.\nΟ Πασχάλης Τσαρούχας ερωτήθηκε σε συνέντευξή του για την ερωτική σχέση τους η οποία ολοκληρώθηκε πριν από 22 χρόνια. Η σχέση που σίγουρα δεν θυμόσουν έχει αφήσει στους δύο ηθοποιούς ένα αίσθημα αλληλοσεβασμού και αλληλοθαυμασμού όπως είπε ο ίδιος ο Πασχάλης Τσαρούχας.\n«Αυτό συνέβη πριν από περίπου 22 χρόνια. Γιατί αρνούμαστε να δούμε αυτό που μας συμβαίνει και κοιτάζουμε να σκαλίσουμε πράγματα που έχουν συμβεί πριν από χρόνια, που έχουν ολοκληρωθεί; Έτσι είναι τα πράγματα, τα ξεχνάμε. Τώρα, αν κανείς δεν έχει τι να κάνει και πάει ο άλλος και τα σκαλίζει και ψάχνει να βρει», σημείωσε ο ίδιος σε συνέντευξή του.\nΟι δυο τους ήταν ζευγάρι για χρόνια και το 2007 αποφάσισαν να τραβήξουν χωριστούς δρόμους εκπλήσσοντας τους πάντες. Η ηθοποιός, τραγουδίστρια και κάποτε παρουσιάστρια του «Να η ευκαιρία» Εύα Κοτανίδου, ζει την προσωπική της ζωή μακριά από την δημοσιότητα έκτοτε.\nΕκείνος, όπως σίγουρα ξέρεις έγινε στην συνέχεια ζευγάρι με την Κατερίνα Καραβάτου με την οποία παντρεύτηκαν, έχουν αποκτήσει δύο παιδιά και συνεργάζονται και στην παρουσίαση της εκπομπής «Στην φωλιά των Κου Κου» του Star.\nΓιάννης Πρετεντέρης – Φρόσω Ράλλη\nΟ γνωστός δημοσιογράφος δεν ήταν απλά ζευγάρι στα 29 του χρόνια με την τηλεοπτική παραγωγό Φρόσω Ράλλη, ήταν σύζυγός της. Το ζευγάρι είχε παντρέψει η Μελίνα Μερκούρη.\nΣτον γάμο τους είχε βρεθεί όλη η αφρόκρεμα του ελληνικού θεάτρου και της τηλεόρασης όχι μόνο λόγω της δικής της ιδιότητας αλλά και λόγω του ότι ο πατέρας του Γιάννη Πρετεντέρη ήταν ο συγγραφέας και σεναριογράφος Κώστας Πρετεντέρης.\nΟ γάμος δεν κράτησε παρά έναν χρόνο, και ο Γιάννης Πρετεντέρης ξαναπαντρεύτηκε αργότερα με την Σάντρα Μπακογιανοπούλου με την οποία απέκτησε δύο παιδιά.\nΕκείνος είχε σχολιάσει «Δεν θέλω να πω τώρα την κακία μου. Δεν πειράζει». Στη συνέχεια έγραψε κάτι στους συνεργάτες του, οι οποίοι το διάβασαν και φάνηκε να συμφωνούν.\nΠριν γίνει Μαρί Κυριακού με τον γάμο της με τον αείμνηστο Μίνωα Ξ. Κυριακού και βέβαια πριν επανέλθει στο Μαρί Κωνσταντάτου μετά το διαζύγιό τους, το μακρινό 1991 η νεαρή ηθοποιός ήταν ζευγάρι με τον Στέφανο Κορκολή. Μάλιστα όπως γράφεται οι δυο τους ήταν και αρραβωνιασμένοι για έναν χρόνο όμως η σχέση τους έληξε πριν ανέβουν τα σκαλιά της εκκλησίας.


Με ποιον είστε; Με τον Ιβανόφ ή με τον Ζάεφ;\nΜε ποιον είστε; Με τον Ιβανόφ ή με τον Ζάεφ;\nΦοβάμαι κ. Πρόεδρε της Νέας Δημοκρατίας ότι έχετε εγκλωβιστεί σε μια αδιέξοδη γραμμή. Της απόλυτης άρνησης της συμφωνίας με την οποία αναγνωρίζεται η γειτονική μας χώρα και αποδέχεται και η ίδια δια της κυβερνήσεώς της - ως «Βόρεια Μακεδονία». Ένα αδιέξοδο που το κάνατε ακόμη χειρότερο με την δήλωσή σας ότι δεν θα αναγνωρίσετε αυτή την συμφωνία ούτε όταν γίνετε κυβέρνηση. Έχω επ' αυτού κάποιες πρακτικές απορίες. Τι σκοπεύετε, αλλά και τι μπορείτε να κάνετε ως πρωθυπουργός, ώστε να έχει κάποιο πραγματικό αντίκρισμα αυτή η δήλωσή σας;\nΕίναι ολοφάνερο ότι εκλογές πριν από την τυπική ολοκλήρωση αυτής της συμφωνίας, δεν πρόκειται να έχουμε. Αν λοιπόν, παρά την αρνησικυρία του ακροδεξιού προέδρου των Σκοπίων Γκεόργκι Ιβανόφ, η Βουλή αυτής της χώρας επικυρώσει για δεύτερη φορά τη συμφωνία και εν συνεχεία ο πρωθυπουργός Ζόραν Ζάεφ καταφέρει να κερδίσει, το δημοψήφισμα, αναποφεύκτως η συμφωνία θα έλθει στην ελληνική Βουλή. Με δεδομένο ότι εσείς, ο Καμμένος, ο Μιχαλολιάκος και ο Λεβέντης θα την καταψηφίσουν. (Όπερ, δεν είναι δα, ποιοτικώς, και το καλύτερο άθροισμα, αντάξιο για το κόμμα του Κωνσταντίνου Καραμανλή, αλλά και του Κωνσταντίνου Μητσοτάκη).\nΤι θα γίνει λοιπόν αν ο ΣΥΡΙΖΑ, το ΠΟΤΑΜΙ και κάποιοι άλλοι βουλευτές δώσουν στο «Ναι» την ισχύ των 151 ψήφων και η συμφωνία τεθεί σε ισχύ; Οπότε θα υπογραφεί και από τον εκ των σπλάχνων του κόμματος σας προερχόμενο Πρόεδρο της Δημοκρατίας και αποκτήσει την νομιμότητα μιας διεθνούς συμφωνίας, αποδεκτής από τον ΟΗΕ, την Ευρωπαϊκή Ένωση και το ΝΑΤΟ; Τι θα κάνετε τότε, ώστε να είστε συνεπής με την δέσμευσή σας ότι δεν θα την αναγνωρίσετε ως κυβέρνηση; Θα κινήσετε διαδικασία, ως πρωθυπουργός, για να την κηρύξετε άκυρη;\nΜα αν είναι τόσο εύκολο να παίρνει μια χώρα πίσω την υπογραφή της σε διεθνείς συμφωνίες, κάθε φορά που αλλάζει κυβέρνηση, αν είναι τόσο εύκολη υπόθεση να ανατρέπονται οι δεσμεύσεις των προηγουμένων, τότε γιατί δεν εξαγγέλλετε ότι θα ανατρέψετε αυτό που η μεν κυβέρνηση παρουσιάζει ως δήθεν έξοδο από τα μνημόνια, εσείς δε και όχι μόνον εσείς- περιγράφετε ως ένα τέταρτο μνημόνιο;\nΕγκλωβίζεσθε κ. Μητσοτάκη, σ' ένα «μέτωπο» με τους Καμμένο, Μιχαλολιάκο και Ιβανόφ.


Από σήμερα διαπραγμάτευση για τα δεύτερα προαπαιτούμενα - Newpost.gr\nΑπό σήμερα διαπραγμάτευση για τα δεύτερα προαπαιτούμενα- Το ασφαλιστικό πρώτο... τραπέζι\nΛιγότερες από 72 ώρες έχουν περάσει από την υπογραφή που έβαλε η κυβέρνηση στη συμφωνία για τα 48 προαπαιτούμενα που έχουν φέρει πιο κοντά την εκταμίευση των 10+2 δισ. και οι διαπραγματεύσεις ξεκινούν και πάλι.\nΔημοσίευση 19 Νοεμβρίου 2015, 10:15 / Ανανεώθηκε 19 Νοεμβρίου 2015, 10:29\nΑυτή τη φορά για το δεύτερο πακέτο προαπαιτουμένων. Το οποίο είναι και δυσκολότερο από το πρώτο και θα φέρει στην οικονομία μόλις ένα δισ. ευρώ. Βέβαια υπάρχει ένα σοβαρότερο διακύβευμα: Η ολοκλήρωση της πρώτης αξιολόγησης που θα ανοίξει με τη σειρά της τη συζήτηση για την ελάφρυνση του χρέους.\nΌλα τα παραπάνω περνούν μέσα από ένα εντυπωσιακό σετ μεταρρυθμίσεων με πρώτο το ασφαλιστικό, το οποίο τρομοκρατεί τόσο πολύ την κυβέρνηση ώστε ο Ευκλείδης Τσακαλώτος στη συνέντευξη Τύπου που παραχώρησε προχθές είπε ότι το ασφαλιστικό είναι «μία γκρίζα ζώνη ανάμεσα στα δεύτερα προαπαιτούμενα για το 1 δισ. ευρώ και στο κλείσιμο της πρώτης αξιολόγησης» που σημαίνει απλά ότι δεν ήθελε να δεσμευθεί πότε θα συζητηθεί, γι΄ αυτό πήγε και ένα βήμα παραπέρα λέγοντας ότι «το ασφαλιστικό μπορεί και να κοπεί σε ένα κομμάτι και το άλλο να πάει για μετά». Δηλαδή πολύ απλά όλα παίζουν αρκεί να μην είμαστε… σαφείς.\nΌπως και να προσπαθεί να το φέρει ο κύριος Τσακαλώτος τα πράγματα είναι απλά: Η μεταρρύθμιση του ασφαλιστικού θα φέρει το ένα υπερταμείο για τις κύριες συντάξεις και το ένα για τις επικουρικές. Με απλά λόγια, όλες οι εισφορές και κρατήσεις, όλα τα αποθεματικά, όλα τα ελλείμματα θα μπουν σε μία κοινή λεκάνη και από εκεί θα βγουν οι νέες συντάξεις, ψαλιδισμένες κατά τέτοιο τρόπο ώστε το κράτος να εξοικονομεί 1% του ΑΕΠ.\nΤο πόσο σοβαρή είναι η διαπραγμάτευση του ασφαλιστικού και πόσο σημαντική είναι για τους δανειστές φαίνεται και από δύο ακόμη γεγονότα. Πρώτον, μόλις έφτασε στην Αθήνα το κουαρτέτο την προηγούμενη εβδομάδα κάλεσε τον Γενικό Γραμματέα του Υπουργείου Εργασίας για να προετοιμαστούν οι συζητήσεις, ενώ σήμερα τον πρώτο Υπουργό που θα δουν θα είναι ο Γιώργος Κατρούγκαλος. Σύμφωνα με πληροφορίες, στόχος της κυβέρνησης είναι το ασφαλιστικό να πάρει τη μορφή νόμου στις αρχές Δεκεμβρίου και εκεί να συμπεριληφθούν οι γενικές αρχές της μεταρρύθμισης αφήνοντας για αργότερα την εξειδίκευσή των μέτρων, ενώ κάποιοι στο κυβερνητικό επιτελείο προτείνουν την πλήρη εφαρμογή της μεταρρύθμισης από την πρώτη στιγμή.\nΤο δεύτερο αγκάθι που θα βρεθεί στο τραπέζι της διαπραγμάτευσης είναι τα κόκκινα δάνεια και ο τρόπος διαχείρισής τους. Ήδη η κυβέρνηση έφερε την διάταξη για τον τρόπο καταβολής των οφειλών από τους κόκκινους δανειολήπτες, στην ουσία όμως νόμος που να επιτρέπει την εμφάνιση distress funds στην Ελλάδα δεν υπάρχει. Και αυτό οι δανειστές θέλουν να αλλάξει.\nΕκτός από το ασφαλιστικό και τα κόκκινα δάνεια, υπάρχει μία σειρά πολύ δύσκολων θεμάτων τα οποία στο παρελθόν στάθηκε αδύνατο να διευθετηθούν. Τέτοια είναι:\nΤα εργασιακά που συμπεριλαμβάνουν επιπλέον αλλαγές στην αγορά εργασίας με βασική μεταρρύθμιση τις ομαδικές απολύσεις και τις αλλαγές στον συνδικαλιστικό νόμο.\nΤο νέο φορολογικό που θα αλλάξει πλήρως τις φορολογικές κλίμακες για φυσικά και νομικά πρόσωπα.\nΟι αλλαγές στο μισθολόγιο του Δημοσίου και παράλληλα η εισαγωγή της αξιολόγηση και της κινητικότητας του προσωπικού. Θα πρέπει να ολοκληρωθεί, να έχει ψηφιστεί και να εφαρμοστεί από 1ης Ιανουαρίου 2016.\nΗ διατήρηση των πρωτογενών πλεονασμάτων. Την Παρασκευή κατατίθεται στη Βουλή ο προϋπολογισμός και θα πρέπει να συμπεριλαμβάνει νέα μέτρα που δεν υπήρχαν στο προσχέδιο, με στόχο την επίτευξη πρωτογενούς πλεονάσματος 0,5% του ΑΕΠ. Επιπλέον, μέχρι τα μέσα Δεκεμβρίου θα πρέπει να κλείσει και το Μεσοπρόθεσμο Πρόγραμμα που θα προγραμματίσει τον τρόπο με τον οποίο θα επιτευχθούν οι στόχοι του 2017 μέσα από την επιβολή επιπλέον μέτρων.\nΤέλος, δανειστές και κυβέρνηση θα συζητήσουν, το νέο ταμείο αποκρατικοποιήσεων και των εσόδων που θα φέρει, την ολοκλήρωση της εργαλειοθήκης του ΟΟΣΑ (1 και 2) και την καταπολέμηση της διαφθοράς μέσα από το νομοσχέδιο για την οικειοθελή αποκάλυψη των μη δηλωμένων εισοδημάτων.\nΤΡΟΙΚΑ ΔΗΜΟΣΙΟ ΧΡΕΟΣ ΑΣΦΑΛΙΣΤΙΚΟ ΕΥΚΛΕΙΔΗΣ ΤΣΑΚΑΛΩΤΟΣ ΚΟΚΚΙΝΑ ΔΑΝΕΙΑ ΔΗΜΟΣΙΟ ΓΙΩΡΓΟΣ ΚΑΤΡΟΥΓΚΑΛΟΣ


Ο κοινωνικός Δαρβινισμός και ο νεοφιλελευθερισμός. - freeforum.gr\nPostby orestis_ts » Fri Jun 12, 2015 6:46 pm\nΈνα άλλο ιδεολόγημα είναι ότι ορισμένοι άνθρωποι είναι από την φύση τους, και όχι λόγο τύχης με την συνήθη έννοια της λέξης ή λόγο κοινωνικών συνθηκών, ικανότεροι και δικαιούνται να πλουτίσουν, ενώ κάποιοι άλλοι, πάλι από την φύση τους και μόνο, είναι άξιοι να μείνουν αξιοθρήνητοι.\nΜάλιστα το ιδεολόγημα αυτό ισχυρίζεται ότι, οι όποιες αδικίες στον πλουτισμό και την φτώχεια, οφείλονται στις κρατικές παρεμβάσεις, και μάλιστα σε αυτές που νοθεύουν την ελεύθερη οικονομία.....\nΜε αυτό θα ήθελα να ασχοληθώ λίγο.\nΤο περίεργο είναι ότι πλέον γνωρίζουμε, και έχει τεκμηριωθεί επιστημονικά, ότι η εξέλιξη των οικονομικών μεγεθών δεν είναι προβλέψιμη, αλλά αντίθετα εξαρτάται από μη υπολογίσιμους παράγοντες, οι οποίοι ακόμα και όντες ελάχιστοι σε μέγεθος, μπορεί να οδηγήσουν σε αναντιστοιχία σε πολύ μεγάλες διαταραχές της οικονομίας. Αυτό το γνωρίζουμε από τα μαθηματικά και την "θεωρία του χάους", όπου από τα πρώτες εφαρμογές της που μελετήθηκαν στην φύση, ήταν τα οικονομικά μεγέθη.\nΈτσι η μόνη λογική επιλογή που μας μένει είναι ότι ο πλουτισμός και η φτώχεια, τουλάχιστον σε ένα σοβαρό ποσοστό, εξαρτώνται από παράγοντες, αρκετοί από τους οποίους είναι απολύτως ανεξάρτητοι από το άτομο, και των οποίων κανείς δεν μπορεί να προβλέψει την επίδρασή τους.\nΟπότε κανείς θα έπρεπε σχεδόν εξ ορισμού, να είναι ιδιαίτερα επιφυλακτικός ως προς το ιδεολόγημα αυτό, μια και η τύχη αποτελεί κρίσιμο παράγοντα στην εξέλιξη της οικονομίας.\nΌμως ας κάνουμε την υπόθεση ότι η τύχη παίζει τελικά δευτερεύοντα ρόλο, όσο και αν αυτό δεν στοιχειοθετείται από πουθενά. Και το άτομο με ένα "μαγικό" τρόπο, κάνει τις σωστές επιλογές ώστε να βελτιώσει την οικονομική του θέση. Βέβαια κανένας που έχει πέντε δράμια στο κεφάλι του, δεν πρόκειται να θεωρήσει ότι τα εφόδια που κατέχει το άτομο, λόγο της οικογένειάς του, και γενικότερα λόγο της θέσης που βρέθηκε στην κοινωνία, είναι ασήμαντα για την επιτυχία του ή την αποτυχία του. Έτσι κάποιος που αποτυχαίνει δεν είμαστε σε θέση να γνωρίζουμε ή να κάνουμε έστω και κάποια θεμιτή υπόθεση, για το αν θα αποτύχαινε βρισκόμενος σε μια άλλη κοινωνική θέση. Αλλά ας δεχθούμε και ότι αυτό το πασιφανές είναι σχετικά ανεξάρτητο από την ατομική επιτυχία. Και ότι η επιτυχία οφείλεται αποκλειστικά την προσωπική του ικανότητα να πετύχει και σε τίποτα άλλο. Φυσικά και οι δύο υποθέσεις που κάναμε είναι λάθος, αλλά δεν πειράζει γιατί θέλω να φτάσουμε σε ένα άλλο σημείο που χολώνει το ιδεολόγημα. Κατά την γνώμη μου πάντα.\nΑυτή η προσωπική ικανότητα, στην οποία χρωστά το άτομο την επιτυχία του, είναι έμφυτη ή επίκτητη; Ή και τα δύο σε κάποιον βαθμό;\nΤο σίγουρο από τα μέχρι σήμερα γνωστά από την βιολογία, είναι ότι και η φύση μας και το περιβάλλον μας, παίζουν σοβαρό ρόλο στην φαινοτυπική μας εξέλιξη.\nΈτσι ήταν λάθος η συντηρητική προσέγγιση που περιγράφει την προσωπικότητα αποκλειστικά σαν αποκύημα της κοινωνίας μας, και ως εκ τούτου υποθέτοντας ότι μια ιδανική κοινωνία, θα μηδένιζε (και όχι θα μείωνε) τα προβλήματα αντικοινωνικής συμπεριφοράς.\nΑλλά αντίστοιχα είναι παράλογη η προσέγγιση που αγνοεί ή υποτιμά την συμμετοχή στην εξέλιξη του ατόμου της κοινωνίας, και γενικότερα του περιβάλλοντος. Μια και γνωρίζουμε ότι παίζει ρόλο και μάλιστα σε μερικές φορές καθοριστικό στην εξέλιξη του φαινοτύπου του ατόμου. Άλλωστε η έννοια του φαινότυπου είναι ακριβώς η έκφραση του γενετικού υλικού, με την επίδραση του περιβάλλοντος.\nLast edited by orestis_ts on Mon Jun 15, 2015 7:57 pm, edited 1 time in total.\nRe: Ο κοινωνικός Δαρβινισμός και ο νεοφιλελευθερισμός.\nPostby orestis_ts » Mon Jun 15, 2015 7:55 pm\nΣτο ΝΕΟφιλελευθερισμό, θα μπορούσαμε να αναζητήσουμε κάποια ιδεολογική συγγένεια με τον ναζισμό, μια και αποδέχεται μια μορφή του κοινωνικού δαρβινισμού.\nΑντίθετα τόσο ο ΦΙΛελευθερισμός, όσο και η σοσιαλιστική προσέγγιση, ή κομμουνιστική ουτοπία, δεν έχουν καμιά απολύτως σχέση με τον κοινωνικό Δαρβινισμό.\nΕπειδή συνήθως όταν διαβάζουμε για κοινωνικό Δαρβινισμό πάει το μυαλό μας στην ευγονική, όμως αυτό δεν είναι απαραίτητο. Το ιδεολόγημα του κοινωνικού δαρβινισμού, μπορεί κάλλιστα να βρίσκει εφαρμογή στην πολιτική δράση, χωρίς ευγονική.\nΑλλά τι είναι νεοφιλελευθερισμός; Η έννοια του νεοφιλελευθερισμού και η διαφοροποίηση του, από τον φιλελευθερισμό, είναι κάπως ασαφής. Οπότε δεν θα πρότεινα αναζήτηση στην wiki, που δεν είναι και πολύ κατάλληλη για θέματα με πολιτική χροιά.\nΈνα κείμενο που κάνει μια προσπάθεια διαχωρισμού των εννοιών θα βρούμε στην σελίδα του "βήματος" http://www.tovima.gr/opinions/article/?aid=82238 το οποίο δεν φημίζεται και για τις αριστερές προτιμήσεις. Πάντως προσωπικά για την έννοια του νεοφιλελευθερισμού προτιμώ να το προσεγγίζω με βάση την λογική του ινστιτούτου Heritage Foundation (ακραιφνής νεοφιλελέδες) και τους δείκτες που χρησιμοποιεί για την κατάταξη των χωρών κατά "δείκτη οικονομικής ελευθερίας".\nΗ αποδοχή του κοινωνικού Δαρβινισμού αποτελεί ιδεολόγημα με ποικίλες πολιτικές προεκτάσεις. Έτσι η υπόθεση ότι οι μαύροι είναι κατώτεροι νοητικά, δεν σημαίνει ότι θα τους σφάξουμε ντε και καλά....\nΑντίστοιχα η υπόθεση ότι η νοητική ολοκλήρωση του ατόμου, είναι σε μεγάλο ποσοστό ανεξάρτητη από τις κοινωνικές συνθήκες που ζει, οδηγεί εύκολα σε ενοχοποίηση του ατόμου για τις αδυναμίες του και αποδοχή της ψαλίδας εισοδήματος σαν κάτι το ανεξάρτητο από τις πολιτικές επιλογές της κοινωνίας που ζούμε.\nΟρθότερα σαν κάτι ιδεολογικά αποδεκτό και θεμιτό.\nΜάλιστα υπάρχουν και κάποιες έρευνες σχετικά με την ανάπτυξη του ιδεολογήματος της ανισότητας.\nΒέβαια η απόσταση ανάμεσα σε μια ουτοπική (έως και παρανοϊκή για την σημερινή μας βιολογική πραγματικότητα) ισότητα, διαφέρει χιλιόμετρα από την παραδοχή ότι οι ανισότητες είναι κοινωνικά κατασκευάσματα σε μεγάλο βαθμό, οπότε οι κοινωνίες έχουν λόγο να τις αντιμετωπίζουν σαν δυνητικά ομαλοποιήσιμες.\nΒέβαια κάπου εκεί θα αναζητήσει κανείς την ατομική ευθύνη. Μήπως σε κάποια ηλικία, πρέπει να πούμε "ότι ότι έγινε έγινε", από εδώ και πέρα ο άνθρωπος είναι υπεύθυνος και δεν μπορεί "να ζητά τα ρέστα" από την κοινωνία;\nΟ διαχωρισμός αυτός είναι αστήρικτος θεωρητικά. Αν και έχει βάση σαν μια πραγματιστική αντιμετώπιση της ζωής, που απαιτεί την απόδοση ευθυνών. Όμως σε μια πιο ολοκληρωμένη προσέγγιση, η κατανόησή των ατομικών μας διαφορών, σαν κοινωνικό φαινόμενο, οδηγεί σε μια διαφορετική προσέγγιση, που δικαιολογεί την αναζήτηση ομαλοποίησης.\nΈτσι η αναζήτηση της μερικής αναδιανομή του παραγόμενου πλούτου, προσοχή της "ΜΕΡΙΚΗΣ" μια και μιλάμε πάντα στα πλαίσια του εφικτού, είναι θεμιτή, αν αντιλαμβάνεσαι ότι τόσο ο πλούσιος, όσο και ο φτωχός, είναι προϊόντα μιας κοινωνίας και όχι αυτοδημιούργητες και αυθύπαρκτες οντότητες.\nΤο πως παράγεται μια δράση ή κατάσταση γενικότερα είναι απολύτως συνδεδεμένο με την ευθύνη που αναλογεί στο άτομο. Και μάλιστα αυτό είναι μια γενικότερη θέση του φιλελεύθερου νομικού πολιτισμού μας. Η ατομική ευθύνη, που αποτελεί και αυτή ένα νομικό θεμέλιο της κοινωνίας, ξεκινά από το γεγονός ότι αποδεχόμαστε την ύπαρξη ελεύθερης βούλησης. Μια μάλλον αναπόδεικτη και θρησκευτική κατά βάθος αποδοχή. Μια αποδοχή που όμως είναι απαραίτητη για την λειτουργικότητα του πολιτισμού μας.\nΗ αποδοχή όμως μιας διαχωριστικής γραμμής, όπου από ένα σημείο και πέρα, κάθε άτομο είναι ο αποκλειστικός ή έστω ο κύριος δημιουργός της ατομικής του ταυτότητας και δράσης, εξαιρώντας και απενοχοποιώντας σε μεγάλο βαθμό την κοινωνία από την διαδικασία αυτή, είναι σαφέστατα λάθος σύμφωνα με όσα ξέρουμε για την φύση από την επιστημονική σκοπιά. Και μια τέτοια θεώρηση, εξαίρεσης της κοινωνίας από την ατομική εξέλιξη του ατόμου, οδηγεί στην ψευδεπίγραφη προσέγγιση του κοινωνικού Δαρβινισμού που ανέφερα, ο οποίος βλέπει την κατάσταση του ατόμου, τόσο ως προς την έσχατη ένδεια, όσο και ως προς τον ακραίο πλουτισμό, σαν χαρακτηριστικά το ατόμου, αποκομμένα από την κοινωνία.\nΑντίθετα μια προσέγγιση, πιο πραγματιστική και σύμφωνη με την επιστήμη, που αναγνωρίζει στην κοινωνία ένα μεγάλο μερτικό για την ατομική εξέλιξη των μελών της, παράγει μια τάση τόσο ως προς την βελτίωση της εξέλιξης του συνόλου των πολιτών, όσο και ως προς την ομαλοποίηση της εισοδηματικής ψαλίδας.\nΣημειώνω εδώ ότι δεν αναφέρομαι σε ουτοπικές καταστάσεις ενός κομμουνισμού, που δεν μπορεί να εφαρμοστεί στο μέσο μέλλον, αλλά μιας φιλελεύθερης κοινωνίας, που φροντίζει τα μέλη της αναγνωρίζοντας τις υποχρεώσεις των ισχυρών και τις ανάγκες των αδυνάτων.\nΕνώ λοιπόν ο φιλελευθερισμός (liberals) αναζητά ένα κράτος ελευθερίας, ισότητας και πρόνοιας, ο νεοφιλελευθερισμός (libertarians) αναζητά ένα κράτος ατομικής, και ιδίως οικονομικής ελευθερίας με πλήρη απουσία κρατικών επεμβάσεων.\nΧαρακτηριστικό παράδειγμα νεοφιλελευθερισμού, είναι και ο δείκτης οικονομικής ελευθερίας του Heritage Foundation που ανέφερα, όπου τα εργατικά δικαιώματα και οι κρατικές παροχές αθροίζονται αρνητικά, ενώ υπάρχει πλήρης απουσία αξιολόγησης του ανταγωνισμού και των ολιγοπωλιακών καταστάσεων στις αγορές, (κάτι που ακυρώνει κάθε συζήτηση για ελεύθερη αγορά).\nΑντίθετα ο φιλελευθερισμός στην οικονομία μπορεί να αποδεχθεί σοβαρές επεμβάσεις από το κράτος, τόσο στην αναδιανομή μέρους του πλούτου, όσο και στην λειτουργία του κράτους σαν επιχειρηματία σε τομείς όπου κρίνεται απαραίτητο. (ιδέ κέυνσ)\nΘα υπενθυμίσω λοιπόν εδώ για μια ακόμα φορά ότι πουθενά δεν καταφέρθηκα ενάντια στον φιλελευθερισμό, αντίθετα τον εξάρω σαν ιδεολογία. Καταφέρθηκα ενάντια στον νεοφιλελευθερισμό, που τον θεωρώ άρνηση του φιλελευθερισμού, και ακόμα θεωρώ ότι η ιδεολογία αυτή υποκρύπτει μια απάνθρωπη προσέγγιση του κοινωνικού Δαρβινισμού.\nPostby orestis_ts » Mon Jun 15, 2015 7:57 pm\nΗ κοινωνία, και γενικότερα το περιβάλλον, έχουν σοβαρή συμμετοχή στην ανάπτυξη του ατόμου. Το μέτρο της συμμετοχής ως προς το γενετικό υλικό του καθένα μας είναι μέχρι σήμερα απροσδιόριστο, απλά ξέρουμε ότι είναι μεγάλο. Και είναι σημαντικό να επισημάνουμε ότι είναι σημαντικό γενικότερα στον φαινότυπο του ατόμου. Έτσι το αν θα αναπτύξει συνάψεις της μιας ή της άλλης μορφής είναι εξαρτώμενο, και από το περιβάλλον. Σαν ακραίο παράδειγμα μια μειωμένη πρόσληψη b12 στην παιδική ηλικία μπορεί να οδηγήσει σε νοητική καθυστέρηση.\nPostby orestis_ts » Wed Jan 27, 2016 7:01 pm\nΟ κοινωνικός Δαρβινισμός είναι μια καθαρά ψευδοεπιστημονική θεωρία. Δεν έχει κανένα επιστημονικό υπόβαθρο, είναι μια απλή προέκταση ιδεολογημάτων. Ένα τελευταίο εύρημα μερικών είναι ότι η αριστερά είναι θιασώτης του κοινωνικού Δαρβινισμού.\nΗ αριστερά σε όλες της της εκφάνσεις δεν έχει απολύτως καμιά σχέση με τον κοινωνικό Δαρβινισμό. Μπορεί να έχει πολλά κακά, αλλά όχι αυτό. Αυτή η ψευδοεπιστημονική θεωρία ανθεί εκτός αυτής.\nΗ θεωρία αυτή, σε μερικά σημεία είναι ίσως ομιχλώδης. Πχ. είναι αρκετά πολύπλοκο να κατανοήσει κανείς ότι οι κοινωνικές δομές στο είδος μας, στηρίζονται πρώτιστα στη συνεργασία, την εμπιστοσύνη και την αλληλεγγύη και δευτερευόντως στον ανταγωνισμό.\nΌμως το γεγονός ότι είναι αντιεπιστημονική θεωρία προκύπτει αβίαστα από το ότι ο κοινωνικός Δαρβινισμός υποτιμά βάναυσα, την σημασία της κοινωνικοποίησης και γενικότερα του περιβάλλοντος στην ατομική εξέλιξη.\nΦυσικά δεν αφορά ειδικά τον Ναζισμό, το ιδεολόγημα του κοινωνικού Δαρβινισμού, διατρέχει πλήθος απόψεων όπως την προσέγγιση του Χέρμπερτ Σπένσερ για την οικονομία και των επιγόνων του. Απλά οι ναζί είχαν την ποιο χονδροειδή μορφή του.\nΕτσι στο ερώτημα σε ένα περιβάλλον - κοινωνία όπου τα άτομα θα είχαν ισότιμη ανάπτυξη και ευκαιρίες, πόση θα ήταν η ψαλίδα ανάμεσα στα ποιο ικανά από βιολογικής άποψης άτομα, ένταντι των πλέον στερημένων, αφήνοντας στην άκρη τις παθολογικές περιπτώσεις. Θα είχαμε διαφορές 1 προς 3, 1 προς 5, 1 προς 50, 1 προς 1000 ή και περισσότερο όπως συμβαίνει στην σημερινή κοινωνία......\nΗ απάντηση δεν είναι γνωστή, μια και δεν γνωρίζουμε πόσο επιδρά το περιβάλλον στην ανάπτυξη, αλλά γνωρίζουμε ότι επιδρά σημαντικά. Οπότε το σίγουρο είναι ότι οι υπάρχουσες διαφορές εν μέρη τουλάχιστον (και μάλιστα σε μεγάλο βαθμό) είναι αποτέλεσμα περιβάλλοντος - κοινωνίας. Άρα "θέση" αποτέλεσμα.\nΑντίθετα οι οπαδού του κοινωνικού Δαρβινισμού θεωρούν ότι είναι "φύση" αποτέλεσμα. Άρα δεν έχει υποχρέωση αλλά κυρίως συμφέρον, η κοινωνία να διασφαλίσει ισότιμη ανάπτυξη και ευκαιρίες στα άτομα. Τονίζω το συμφέρον, όσο και να μην το χωνεύουν μερικοί αριστεροί, το συμφέρον αποτελεί κυρίαρχο παράγοντα που ρυθμίζει τις κοινωνικές δράσεις. Αλλά το συμφέρον στο είδος μας σε ιδιαίτερα μεγάλο βαθμό συντάσσεται με την αλληλεγγύη, την συνεργασία και την εμπιστοσύνη.\nΗ προφανής εκδήλωση της υπόθεσης του κοινωνικού Δαρβινισμού, είναι ότι οι αράπηδες στην Αφρική είναι για τα μπάζα και όπου τυχόν είχαν επιτυχίες, ήταν γιατί έκλεψαν την πρωτιά από τους λευκούς...\nΜε λίγη προσπάθεια θα βρείτε και άλλα παραδείγματα, όπου δραστηριοποιείται αυτή η ηλιθιότητα, πέρα από την κατωτερότητα των μαύρων...\nΠάντως η αριστερά θεωρούσα ανέκαθεν την κοινωνία σαν βασικό παράγοντα ή και μόνο, επιτυχίας και αποτυχίας του ατόμου, με πλέον χαρακτηριστική την θεωρία των τάξεων, απέχει πλήρως από αυτό το ιδεολόγημα. Ευτυχώς. Και ευτυχώς σε αυτό δεν είναι μόνη. Υπάρχουν αρκετοί δεξιοί και κεντρώοι που αντιλαμβάνονται την ηλιθιότητα. Εκεί που θα βρείτε πιστούς, είναι προφανώς ανάμεσα στους νεοναζί και δυστυχώς στους νεοφιλελεύθερους.